title: Kari Arkivuo

text: Vuonna 2006 Arkivuo siirtyi Norjan pääsarjassa pelaavaan Sandefjord Fotballiin kolmivuotisella sopimuksella. Hän aloitti kauden Norjassa hyvin, mutta loukkaantui toukokuun puolessavälissä ja joutui pelaaman otteluita seuran kakkosjoukkueessa. Seura putosi kaudella Adeccoligaeniin, josta se kuitenkin nousi takaisin pääsarjaan kaudeksi 2008.


title: Kari Arkivuo

text: Vuonna 2009 Arkivuo siirtyi Hollannin Jupiler Leagueen pelaavaan Go Ahead Eaglesiin puolentoista vuoden sopimuksella, oltuaan tätä ennen seuran testattavana. Hän debytoi seurassa vierasottelussa Fortuna Sittardia vastaan. Arkivuo pelasi seurassa 47 sarjaottelua Jupiler Leaguessa, joissa hän viimeisteli kolme maalia. Heinäkuussa 2010 Arkivuo oli Skotlannin pääsarjassa pelaavan Heartsin testattavana.


title: Kari Arkivuo

text: Arkivuo siirtyi kesällä 2010 loppuvuoden kattavalla sopimuksella Ruotsin Allsvenskanissa pelaavaan BK Häckeniin. Sopimuksessa on optio myös kolmesta seuraavasta vuodesta. Hän pelasi loppukaudella Allsvenskanissa viisi ottelua ja seura käytti Arkivuon option.


title: Kari Arkivuo

text: Arkivuo on pelannut alle 21-vuotiaiden Suomen joukkueessa 15 ottelua. Hän debytoi A-maajoukkueessa Viroa vastaan 12. marraskuuta 2005 ja teki maalin 2-2-tasapelissä.


title: Metatutkimus

text: Metatutkimus eli kokoomatutkimus tarkoittaa aiempien tutkimusten pohjalta tehtyä synteesiä. Yksinkertaisimmillaan se vain tuottaa painotetun keskiarvon aiemmista tutkimuksista. Näin tulos perustuu aiempien tutkimusten datan yhdisteeseen ja on siten periaatteessa luotettavampi kuin mikään niistä yksinään.


title: Metatutkimus

text: Metatutkimusta varten kootaan aiheesta tehtyjä tutkimuksia koskevia aiempia artikkeleita. Metatutkimuksen keskeinen ongelma on olennaisten artikkelien ja luotettavan tiedon löytäminen. Tutkimuksen aloittamisen ensimmäinen vaihe on tutkimusongelman määrittäminen ja jäsentäminen. Sen jälkeen etsitään ja kootaan artikkelit. Eri näkemysten mukaan valintakriteerit on tehtävä joko ennen artikkelien kokoamista tai kriteerit muotoutuvat kokoamisen aikana, niin että materiaalia kootaan mahdollisimman paljon. Ne luetaan ja niistä karsitaan pois epäolennaiset. Valinta voidaan tehdä myös otannalla. Valintakriteerien määrittämiseksi voidaan määritellä avainkäsitteet, ja artikkelien haku tehdään hakuohjelmilla. Kolmas vaihe on artikkelien analysointi.


title: Metatutkimus

text: Meta-analyysin tarkoituksena on, että teksteillä saadaan aiheeseen eri näkökulmia ja että koottuna yhteen ne edustavat samaa aluetta.


title: Metatutkimus

text: Meta-analyysi on tyypillinen kirjallisuuskatsaus, mutta systemaattisen kirjallisuuskatsauksen voi tehdä myös ilman tilastollisia menetelmiä.


title: Kykhreus

text: Kykhreus oli kreikkalaisessa mytologiassa Poseidonin ja Salamiin, jokijumala Asopoksen tyttären poika. Hänestä tuli Salamiin kuningas tapettuaan saarta tuhonneen käärmeen. Hesiodoksen mukaan tilanne oli kuitenkin päinvastainen. Kykhreus olisi kasvattanut käärmeen, kunnes Eurylokhos ajoi sen tiehensä ja Demeter otti käärmeen seuralaisekseen Eleusiihin.


title: Kykhreus

text: Kykhreuksen kerrottiin antaneen nimen Salamiin saarelle äitinsä mukaan, mutta Strabonin mukaan saarta kutsuttiin myös Kykhreiaksi Kykhreuksen hoitaman käärmeen mukaan. Kykhreus kuoli lapsettomana, jolloin valtaistuin siirtyi Telamonille. Kykhreuksella oli pyhättö Salamiissa ja Ateenassa häntä kunnioitettiin jumaluutena. Kykhreus ilmestyi oraakkelin sanoman mukaan käärmeen hahmossa kreikkalaisille näiden taistellessa merellä persialaisia vastaan.


title: Paratiisiharakat

text: Paratiisiharakat ("Astrapia") on paratiisilintujen heimoon kuuluva lintusuku. Sukuun kuuluu 7 lajia.


title: Simon Schama

text: Simon Schama (s. 2. helmikuuta 1945) on Yhdysvalloissa opettava Britanniassa syntynyt professori. Liettuanjuutalaiset juuret omaava Schama tunnetaan muun muassa taidehistoriasarjastaan ”Power of Art”.


title: Simon Schama

text: Hänelle on myönnetty Brittiläisen imperiumin komentajan arvonimi vuonna 2001.


title: Chanthaburi

text: Chanthaburi (, 'kuun kaupunki') on samannimisen provinssin pääkaupunki Thaimaassa. Kaupungilla on "thesaban muangin" hallinnollinen asema.


title: Chanthaburi

text: Chanthaburi sijaitsee lähellä Thaimaanlahden itäistä rannikkoa Chanthaburijoen varrella noin 245 km Bangkokista kaakkoon  Baanmankong Pilot Project: City-Wide Upgrading in Chanthaburi, haettu 21.2.2009 . Kaupungissa on asukkaita 86 461 (2000).


title: Chanthaburi

text: Chanthaburi on vilkas jalokivikaupan keskus, ja siellä on merkittävä kristitty vähemmistö. Kaupunki on tunnettu myös hedelmistään, kuten duriosta, mangostanista ja rambutaanista. Kaupungissa on uusgoottista tyyliä edustava katolinen Notre Damen katedraali, jonka nykyinen rakennus on peräisin vuodelta 1880.


title: Chanthaburi

text: 1893–1904 Chanthaburi oli Ranskan Indokiinan joukkojen miehittämänä, kunnes rajakiista Kambodžan ja Siamin välillä ratkesi vaihtokauppaan Laosiin kuuluneisiin alueisiin.


title: Rings of Power

text: Rings of Power on Naughty Dogin kehittämä ja Electronic Artsin julkaisema roolipeli. Peli on julkaistu vuonna Sega Mega Drivelle.


title: Jodaatti

text: Jodaatti (IO) on jodihapon anioni, joka on kolmiulotteiselta muodoltaan pyramidi. Jodaattianionin sisältäviä ioniyhdisteitä kutsutaan myös jodaateiksi. Jodaatteja voidaan valmistaa hapettamalla jodidiliuoksia elektrolyyttisesti. Huonosti liukenevia jodaatteja, kuten kalsiumjodaattia, voidaan tuottaa myös saostamalla. Jodaatit hajoavat kuumennettaessa, jolloin alkalimetallijodaateista syntyy vastaavia jodideja ja maa-alkalimetallijodaateista ja muista metallijodaateista muodostuu oksideita tai oksijodideja.


title: Jodaatti

text: Jodaatit ovat kohtalaisen hyviä hapettimia ja ne kykenevät muun muassa hapettamaan jodidi-ionin jodiksi.


title: Jodaatti

text: Mineraalihapon, kuten rikkihapon tai typpihapon, lisääminen metallijodaatin ja -jodidin seokseen pelkistää jodaatin, jolloin vapautuu jodia.


title: Jodaatti

text: Niin sanotussa Landoltin jodikelloreaktiossa vetysulfiittisuolat, kuten natriumvetysulfiitti, hapetetaan jodaatin avulla. Reaktiossa vapautuu trijodidianioneita, jotka värjäävät reaktioseokseen lisätyn tärkkelyksen tummansiniseksi. Reaktio on tasapainoreaktio ja noin 15 sekunnin kuluessa seos on jälleen väritön ja muuttuu uudelleen siniseksi hetken kuluttua.


title: Avainromaani

text: Avainromaani () on kirjallisuudentutkimuksen käsite. Romaanityyppinä avainromaani sisältää todellisten, tunnistettavien ihmisten kuvauksia. Nimet on kuitenkin yleensä muutettu. Aihe on usein kirjoittajan oman elämän vaiheista, ja teos on siten aikalaiskuvaus. Menneiden aikojen henkilöitä ja tapahtumia kuvaavaa romaania sanotaan historialliseksi tai dokumenttiromaaniksi. Avainromaani voi kuvata myös organisaatioita tai paikkoja.


title: Avainromaani

text: Avainromaani saattaa vaarantaa kuvattujen henkilöiden yksityisyydensuojan. Avainromaanissa voidaan kostaa loukkauksia ja vastata arvosteluihin. Siinä voidaan vapaasti muokata todellisuutta tarinan vaatimalla tavalla.


title: Avainromaani

text: Avainromaani syntyi Ranskassa 1600-luvulla. Sen ajan seurapiirit ja hovi elivät julkista elämää, mikä oli avainromaanin edellytys. Nykyajan avainromaanin edellytys on tiedonvälityksen vapaus ja sensuroimaton julkisuus.


title: Avainromaani

text: Suomalaisia avainromaaneja on esimerkiksi Juhani Ahon "Yksin" (1890), jossa keski-ikäistyvä mies ihastuu opiskeluaikojensa toverin nuoreen sisareen. Jo aikalaiset osasivat yhdistää tarinaan Ahon, Arvid Järnefeltin ja Aino Järnefeltin. Kuvioon kuului keskeisenä henkilönä Jean Sibelius. joka oli vastikään kihlautunut Aino Järnefeltin kanssa. Teos herätti huomiota valtiopäiviä myöten, ja Sibelius kirjoitti Aholle taisteluhaasteen, joka jäi kuitenkin lähettämättä. Myöhemmin he ystävystyivät asuessaan naapuruksina.


title: Avainromaani

text: Muita suomalaisia avainromaaneja ovat Helvi Hämäläisen "Säädyllinen murhenäytelmä", Hannu Salaman "Finlandia-sarja" ja Kreetta Onkelin "Ilonen talo". Ulkomaisia tunnettuja avainromaaneja ovat esimerkiksi August Strindbergin "Punainen huone", Ernest Hemingwayn "Ja aurinko nousee", Simone de Beauvoirin "Mandariinit" ja F. Scott Fitzgeraldin "Kultahattu".


title: Akira Iizuka

text: Akira Iizuka (s. noin 1868, k. 1938) oli japanilainen eläintieteilijä ja lintutieteilijä, joka tutki Korean linnustoa.


title: Akira Iizuka

text: Iizuka valmistui Tokion yliopistosta 29-vuotiaana 1897. Hän työskenteli yliopiston eläintieteellisellä osastolla ja oli oppiarvoltaan tohtori. Hänen oppilaitaan ovat olleet muun muassa Nobusuke Takatsukasa, Nagamichi Kuroda, Yoshimaro Yamashina, Seiichi Shimokōriyama ja Seinosuke Uchida.


title: Akira Iizuka

text: Iizuka vietti useita kesälomiaan Koreassa ja kirjoitti kolme lyhyttä artikkelia alueen linnustosta, ensimmäisen 1912 ja muut 1914. Myöhemmin hänestä tuli Tokion tieteellisen museon eläintieteellisen osaston johtaja. Hän julkaisi useita teoksia embryologian eli alkiokehitysopin ja meribiologian aloilta. Hänen nimensä esiintyy myös Shimokoriyaman laatiman "Hand-List of the Birds of Korea" teoksen kirjoittajanelikossa, mutta on todennäköistä, että hän ei osallistunut itse luettelon laatimiseen, vaan Shimokoriyaman kunnianosoituksena.


title: Finlandia-sarja

text:
Finlandia-sarja on Hannu Salaman romaanisarja, joka on ilmestynyt myös yhtenä Otavan 1984 julkaisemana 731-sivuisena niteenä.
Se nauttii Salaman teoksista suurinta kirjallista mainetta. Hän koetteli siinä ennakkoluulottomasti romaanimuodon rajoja. Romaanisarjaa on myöhemmin luonnehdittu postmodernistiseksi.


title: Seinosuke Uchida

text: Seinosuke Uchida (1. joulukuuta 1884 – 28. huhtikuuta 1975) oli japanilainen lintutieteilijä.


title: Seinosuke Uchida

text: Uchida työskenteli Japanin maatalousministeriön metsäosastolla. Hän toimi Japanin lintutieteellisen kongressin puheenjohtajana. Uchida tutki väiveitä eli lintujen loisia, ja julkaisi aiheesta useita tieteellisiä tutkimuksia.


title: Seinosuke Uchida

text: Uchida mainitaan tohtori Akira Iizukan oppilaaksi. Uchida nimesi lukuisia uusia eläinlajeja ja alalajeja.


title: Kesä Kannaksella

text: Kesä Kannaksella on Kauko Röyhkän 13. kaunokirjallinen teos. Se ilmestyi Liken julkaisemana 2009.


title: Kesä Kannaksella

text: Romaani on kuvaus ihmisistä sodan keskellä. Sen päähenkilönä on tunteeton, tappamaan kouliintunut kaukopartion johtaja, jolle toiset ihmiset ovat vain omien tarpeiden tyydytyksen välineitä. Mutta kun partio vangitsee nuoren venäläisen tytön, mies ei suostu surmaamaan tätä vaikka vanki vaarantaa partion turvallisuuden Karjalankannaksella. Kumpi lopulta voittaa, velvollisuus vai inhimillisyys?


title: Kesä Kannaksella

text: "Kesä Kannaksella" on saanut kriitikoilta myönteisen vastaanoton. Esimerkiksi Helsingin Sanomat (Antti Majander) totesi:


title: Mäntyharjun vaakuna

text: Mäntyharjun kunnanvaakuna on suoraan kunnan nimeen viittaava puhuva vaakuna.


title: Mäntyharjun vaakuna

text: Vaakunan on suunnitellut Ahti Hammar, ja se vahvistettiin käyttöön 20. huhtikuuta 1953. Vaakunan selitys on ”mustassa kentässä kaksi kaarityviöstä kasvavaa mäntyä; kaikki kultaa”.


title: Enonkosken vaakuna

text: Enonkosken kunnanvaakuna on saanut aiheensa Enonkosken historiasta. Pitäjältä kuljettiin kirkkoveneillä Kerimäellä jumalanpalveluksissa, mutta 1858 seurakuntalaisten ollessa palaamassa takaisin kotipitäjäänsä vene kaatui kovassa tuulessa, ja kahdeksan kyläläistä hukkui. Tapauksen seurauksena Enonkoskelle perustettiin oma seurakunta ja rakennettiin sen ensimmäinen kirkko seuraavana vuonna. Onnettomuuden muistona vaakunassa on kuvattu hopea-airot. Apilat symboloivat maanviljelystä.


title: Enonkosken vaakuna

text: Vaakunan on vanhan vaakunan pohjalta suunnitellut Olof Eriksson, ja se vahvistettiin käyttöön 23. marraskuuta 1954. Vaakunan selitys on ”mustassa kentässä kaksi hopea-airoa vinoristikkäin, saatteena neljä kulta-apilaa”.


title: Kansallissosialistinen puolueohjelma

text: Kansallissosialistinen puolueohjelma eli 25 kohdan ohjelma oli Saksan kansallissosialistisen työväenpuolueen eli natsipuolueen ainoa puolueohjelma. Se sisältää nationalistisia, rasistisia ja sosialistisia vaatimuksia.


title: Kansallissosialistinen puolueohjelma

text: Ohjelman laativat Anton Drexler, Adolf Hitler, Gottfried Feder ja Dietrich Eckart pohjanaan Rudolf Jungin ohjelma. Lopputuloksen Hitler julisti Saksan työväenpuolueen Münchenin suurelle puoluekokoukselle 24. helmikuuta 1920. Puolue muutti nimensä Saksan kansallissosialistiseksi työväenpuolueeksi huhtikuussa, mutta Hitler esti kaikki muutokset ohjelmaan, joskaan ei antanut sen sitoa käsiään käytännön politiikassaan.


title: Kansallissosialistinen puolueohjelma

text: Erik von Kuehnelt-Leddihn esittää, että 10 ohjelman 25 kohdasta ovat työväenluokan asian ajamista, mm. työllisyyden puolustaminen, yritysvoittojen jako työntekijöille, pääomatulojen lakkauttaminen, kuolemantuomio keinottelijoille ja koroillaeläjille, trustien ja suurkauppojen sosialisoiminen, eläkejärjestelmän laajentaminen, yhtäläisen koulutuksen tarjoaminen köyhimmillekin, lapsityön kielto ja pääoman herruuden lakkauttaminen. William Brusteinin mukaan nämä ohjelmakohdat ja Drexlerin lausunnot osoittavat, että natsipuolueella oli alkuperä työväenpuolueena.


title: Vuoden lehtikuvat

text: Vuoden lehtikuvat on Suomen lehtikuvaajat ry:n jäsenilleen järjestämä kilpailu, jossa valitaan edellisen vuoden parhaat lehtikuvat useassa sarjassa sekä lisäksi vuoden lehtikuvaaja. Kilpailu on järjestetty vuodesta 1962. Kilpailun tarkoitus on koota menneen vuoden tapahtumien kuvia yhteen sekä tuoda esiin lehtikuvaajia ja edistää heidän tunnettavuuttaan. Vuoden nuoren lehtikuvaajan palkinnon myöntää Lehtikuvaajarahasto.


title: Vuoden lehtikuvat

text: Vuonna 2015 kilpailu järjestettiin ensimmäistä kertaa Kuvajournalismi-nimellä.*Vuonna 2015 sarja nimellä "Video/multimedia". Ohjaus ja käsikirjoitus Ville-Petteri Määttä, kuvaus Elias Markkula, foley-äänet ja äänen miksaus Joonatan Hietanen, käännös Kaisa Hartikainen.


title: Vuoden lehtikuvat

text: **Vuonna 2015 sarja nimellä "Haastaja".


title: Pusulan vaakuna

text: Pusulan vaakuna on saanut aiheensa pitäjän historiasta. Alueen viljelysmaat on aikanaan saatu kaskenraivauksella, johon vaakunan vesuri ja oksakoro viittaavat.


title: Pusulan vaakuna

text: Vaakunan selitys on ”vihreässä kentässä oksakoroinen oikea pieli ja vesuri; molemmat hopeaa”. Vaakunan on suunnitellut Gustaf von Numers, ja se vahvistettiin käyttöön 19. syyskuuta 1963. Vaakuna muuttui epäviralliseksi 1981 Pusulan ja Nummen kuntien yhdistyttyä Nummi-Pusulan kunnaksi.


title: Nobusuke Takatsukasa

text: Nobusuke Takatsukasa, myös Nobusuke Taka-Tsukasa (, 29. huhtikuuta 1889 – 1. helmikuuta 1959) oli japanilainen lintutieteilijä ja prinssi.


title: Nobusuke Takatsukasa

text: Takatsukasa oli tohtori Akira Iizukan oppilaita. Hänet mainitaan Seiichi Shimokōriyaman laatiman "Hand-List of the Birds of Korea" (1914) teoksen kirjoittajanelikossa, mutta on todennäköistä, että hän ei osallistunut itse luettelon laatimiseen, vaan hänet nimetään Shimokoriyaman mainitsemana kunnianosoituksena.


title: Nobusuke Takatsukasa

text: Takatsukasa julkaisi teoksen "The Birds of Nippon" (Board of Tourist Industry, Japanese Government Railways, Tokio) vuonna 1941. Takatsukasa julkaisi useita kirjoituksia häkkilinnuista, kuten vuonna 1922 "Aviculture in Japan" (Avic. Mag. 13, 15–22).


title: Nobusuke Takatsukasa

text: Takatsukasa nimesi linnuista pohnpeinrillin ("Rukia longirostra") yhdessä Yoshimaro Yamashinan kanssa ja joitakin alalajeja, muun muassa viirupöllön ("Strix uralensis") alalajin "momiyamae" japanilaisen ornitologin Momiyaman kunniaksi vuonna 1931.


title: Tokutarō Momiyama

text: Tokutarō Momiyama　(, 1895–1962) oli japanilainen lintutieteilijä.


title: Tokutarō Momiyama

text: Momiyama tutki muun muassa Mikronesian ja Korean linnustoa. Hän keräsi pienen linnunnahkakokoelman Koreasta. Kokoelmaa säilytettiin Tokiossa, mutta se oli huonossa kunnossa ja sen varhaisimmat näytteet olivat tuhoutuneet vuoden 1923 Tokion maanjäristyksessä. Momiyama kuvaili Koreasta yli 100 uutta lintulajia tai alalajia, mutta myöhemmin ne on lähes kaikki todettu jo aiemmin kuvailluiksi lajeiksi. Mikronesianrillit ("Rukia") on hänen nimeämänsä varpuslintusuku.


title: Tokutarō Momiyama

text: Momiyama julkaisi joukon lintutieteellisiä artikkeleita.


title: Boat

text: Boat ("Boinae") ovat jättiläiskäärmeiden heimoon kuuluva alaheimo. Boakäärmeitä tavataan ympäri maailmaa paitsi Euroopasta ja Pohjois-Amerikasta. Alaheimoon kuuluu viisi sukua ja 28 lajia. Nykylajeista suurin on viheranakonda ("Eunectes murinus"), joka voi kasvaa jopa 9 m pitkäksi ja painaa 250 kg. Muinainen "Titanoboa cerrejonensis" kasvoi yli 13 metriä pitkäksi ja painoi yli tonnin.


title: Oravaisten vaakuna

text: Oravaisten kunnanvaakuna oli Oravaisten kunnan virallinen tunnus, ja se on saanut aiheensa paikkakunnan historiasta. Vaakunan väkivasara viittaa vuonna 1703 perustettuun Kimon ruukkiin ja 1736 rakennettuun Oravaisten masuuniin. Kranaatit symbolisoivat Oravaisten taistelua, joka käytiin 14. syyskuuta 1808.


title: Oravaisten vaakuna

text: Vaakunan on suunnitellut Gustaf von Numers, ja se vahvistettiin käyttöön 14. syyskuuta 1954. Vaakunan selitys on ”sinisessä kentässä palkeittain asetettu hopeinen väkivasara, saatteena sen kummallakin puolella hopeinen, kultaliekkinen kranaatti”.


title: Oravaisten vaakuna

text: Vaakuna jäi epäviralliseksi kotiseutuvaakunaksi 2011, kun Oravaisten kunta yhdistyi Vöyri-Maksamaan kunnan kanssa Vöyrin kunnaksi.


title: Yorkin arkkipiispa

text: Yorkin arkkipiispa on Canterburyn arkkipiispan jälkeen Englannin kirkon tärkein johtaja, Englannin pohjoisosan käsittävän Yorkin kirkkoprovinssin metropoliitta ja virkansa puolesta parlamentin ylähuoneen jäsen. Nykyinen viranhaltija on 5. lokakuuta 2005 lähtien ollut John Sentamu.


title: Yorkin arkkipiispa

text: Hiippakunnan perusti Paulinus Yorkilainen 600-luvulla.


title: Yorkin arkkipiispa

text:
Piispat
Arkkipiispat


title: Google Page Creator

text: Google Page Creator oli Googlen verkkosivujen teko-ohjelma. Google Page Creator tarjosi 100 MB tallennustilaa, mahdollisuuden tuottaa yhdelle rekisteröidylle käyttäjälle kolme eri sivustoa (vuoteen 2006 neljä eri sivustoa).


title: Google Page Creator

text: Sivujenteon helpottamiseksi ohjelma tarjosi 41 valmista mallia ja neljä erilaista sivutyyliä.


title: Google Page Creator

text: Google Page Creator -palvelun on korvannut Google Sites -palvelu.


title: Google Sites

text: Google Sites on Googlen tarjoama palvelu, jolla pyritään tarjoamaan maksutta sivunvalmistuskokonaisuus monipuolisin ominaisuuksin. Palvelu perustuu alun perin Googlen ostamaan JotSpot-palveluun, jonka tarkoituksena oli ryhtyä tuottamaan oma Wikipedia-tyyppinen palvelu käyttäjien omille sivuille. Google Sitesiin on yhdistetty muun muassa aikaisempi Google Page Creator -palvelu.


title: Hyojiro Orii

text: Hyojiro Orii oli japanilainen lintujen keräilijä, joka keräsi lintuja muun muassa Koreasta 1900-luvun alussa.


title: Hyojiro Orii

text: Orii opiskeli teini-ikäisenä Alan Owstonin johdolla lintujen luokittelua Yokohamassa vuonna 1904. Orii vieraili Koreassa ensi kerran 1906 Malcolm Andersonin apulaisena. Vuonna 1907 hän ryhtyi keräämään lintuja Owstonille Kiinassa, kunnes Owston lopetti työsuhteen ja jätti hänet selviämään omin neuvoin Yunnanissa. Orii hankkiutui Hokkaidoon maanviljelijäksi, kunnes markiisi Nagamichi Kuroda palkkasi hänet keräämään lintuja Ryūkyūsaarilta 1921–1922.


title: Hyojiro Orii

text: Vuodesta 1923 alkaen aina toisen maailmansodan alkamiseen saakka Orii keräsi eläimiä markiisi Yoshimaro Yamashinalle. Hän keräsi lintuja koko silloisen Japanin imperiumin alueelta, muun muassa Formosasta, Mantšuriasta, Sahalinilta, Kuriileilta, Mikronesiasta ja kaikilta muilta pienemmiltä Japanin saarilta, sekä Koreasta. Sodan sytyttyä Orii vetäytyi pienelle maatilalleen Hokkaidoon, jossa hän eli vielä 1940-luvun puolimaissa.


title: Hyojiro Orii

text: Orii keräsi Koreasta enemmän lintuja kuin kukaan toinen ornitologi. Hän keräsi eläimiä myös Keisuke Kobayashille vuonna 1910.


title: Frank Gorshin

text: Frank Gorshin (5. huhtikuuta 1933 – 17. toukokuuta 2005) oli yhdysvaltalainen näyttelijä ja koomikko. Hänen tunnetuin roolinsa oli Arvuuttaja 1960-luvun "Batman"-televisiosarjassa.


title: Frank Gorshin

text: Myös alkuperäisessä "Star Trek" -televisiosarjassa Gorshin näyttäytyi ensimmäisen tuotantokauden lopulla jaksossa ”Let that be your final battleground”. Hän esitti ulkopuolisen kulttuurin poliisimiestä, joka oli hakemassa takaisin vankeuteen oman maailmansa vallankumousjohtajaa.


title: Frank Gorshin

text: Myös 1960-luvun mustavalkoisessa televisiosarjassa "Lahjomattomat" Gorshin nähtiin joitakin kertoja pikkurikollisena.


title: Maratoonari (elokuva)

text: Maratoonari () on William Goldmanin samannimisen romaanin pohjalta käsikirjoitettu jännityselokuva vuodelta 1976. Pääosissa näyttelevät Dustin Hoffman ja Laurence Olivier, joka sai roolisuorituksestaan parhaan miessivuosan Oscar-ehdokkuuden.


title: Maratoonari (elokuva)

text: Elokuva kertoo nuoresta maratonia harrastavasta opiskelijasta nimeltä Babe Levy (Hoffman). Tahtomattaan hän joutuu kylmäverisen natsin, tohtori Christian Szellin (Olivier), kieron timanttivarkaussuunnitelman pyörteisiin.


title: Google-kalenteri

text: Google-kalenteri on Googlen tarjoama kalenteripalvelu. Google-kalenteria käytetään verkossa ja sen voi jakaa muiden nimettyjen käyttäjien kanssa, jolloin se toimii työryhmäkalenterina tai kaikkien kanssa verkossa, jolloin se muistuttaa tapahtumakalenteria.


title: Google-kalenteri

text: Kalenteripalvelun sivu jakautuu vasempaan sivupalkkiin ja varsinaiseen kalenteriin. Sivupalkissa on Google-kalenterin alapuolella "Luo tapahtuma"-linkki, jolla kalenteriin voi lisätä merkinnän. Sen alapuolella on kuukausikalenteri kuukauden päivineen viikonpäivät osoitettuna. Kolmantena ylhäältä on valikko omat kalenteria, jolla käyttäjä voi ylläpitää useampia kalentereitaan samanaikaisesti. Neljäntenä palkissa on "Muut kalenterit", minkä avulla pääsee katsomaan muiden käyttäjien kalentereita, mikäli nämä ovat myöntäneet asianomaiselle käyttäjälle siihen luvan.


title: Google-kalenteri

text: Varsinainen kalenterisivu voidaan esittää päiväkalenterin, viikkokalenterin, kuukausikalenterin tai neljän päivän kalenterin muodossa tai tapahtumakalenterina, jossa on allekkain listattuna kalenteriin merkityt tapahtuma päiväjärjestyksessä. Kalenterin voi tulostaa myös ohjelmasta paperille.


title: Tamezō Mori

text: Tamezō Mori (), (1884–1940 tai myöhemmin) oli 1900-luvun alun japanilainen luonnontieteilijä.


title: Tamezō Mori

text: Mori valmistui Tokion keisarillisen yliopiston tiedeosastolta vuonna 1904. Hänen päätutkimuskohteensa oli iktyologia eli kalat, mutta hän tutki kaikkia muitakin eläinryhmiä. Hän muutti Koreaan 1909. Hän toimi useita vuosia Keijōn ensimmäisen korkeanormaalikoulun professorina Soulissa . Koulu oli eräänlainen yliopistoon valmistava oppilaitos.


title: Tamezō Mori

text: Morin ensimmäinen julkaisu oli "List of Vertebrate Animals of Korea" (1916), jossa hän luettelee 306 alueella tavattua lintulajia. Tämän lisäksi hän julkaisi 16 muuta lintutieteellistä tiedonantoa. Hän järjesti Soulin museoiden kokoelmia. Hänen apunaan työskenteli japanilainen keräilijä Eizō Takahashi. Vuonna 1923 Mori laati luettelon "The Catalogue of Specimens at the Exhibition of Specimens of the Natural History of Korea", jonka Luonnontieteellinen seura (Natural History Society) julkaisi. Luettelossa hän mainitsi 371 lintulajia. Osa kokoelmasta oli huonokuntoisena tallella yhä 1940-luvun puolivälissä. Toisen maailmansodan aikana Yhdysvaltain armeijan joukot muuttivat Soulin koulut parakeiksi, ja siirsivät kokoelmat kellareihin ja muihin varastoihin, joissa ne menivät sekaisin ja huonoon kuntoon.


title: Tamezō Mori

text: Mori nimesi muun muassa joukon uusia kalalajeja.


title: Tamezō Mori

text: Amerikkalaiset joukot toimittivat Morin Japaniin aikaisin syksyllä 1945. Toisen lähteen mukaan hän kuoli 1940.


title: The Fantastic Four

text: The Fantastic Four on DePatie-Freleng Enterprisesin ja Marvel Comics Animationin tuottama yhdysvaltalainen piirrossarja, jota esitettiin loppuvuodesta 1978 yhteensä 13 jakson verran NBC:llä. Sarja oli samalla toinen Marvel Comicsin Ihmeneloset sankariryhmään perustuva piirrossarja. Se muistetaan myös siitä ettei ryhmän neljättä jäsentä Liekkiä otettu mukaan, jolle oli suunnitteilla oma elokuva. Tilalle luotiin robotti H.E.R.B.I.E. (Humanoid Experimental Robot, B-type, Integrated Electronics). Myös sarjakuvan luoneet Stan Lee ja Jack Kirby olivat sarjan tuotannossa mukana käsikirjoittajana, sekä storyboardaajana.


title: Ammunnan Euroopan-mestaruuskilpailut 2009

text:
Euroopan ampumaurheiluliiton (ESC) Euroopan-mestaruuskilpailut ilma-aseilla ammuttiin
19.-22.2.2009 Tšekin Prahassa ja ruutilajeissa Kroatian Osijekissa 14.-25.7.2009.


text: Kilpailuissa syntyneet uudet ja sivuavat maailmanennätykset sekä Euroopan ennätykset.


title: Hopeajodidi

text: Hopeajodidi (AgI) on epäorgaaninen valoherkkä hopean ja jodin yhdiste, jota käytetään valokuvauksessa ja antiseptisissä lääkeaineissa. Valokuvauksessa hopeajodidiin muodostuu kuvan negatiivi. Yhdiste on väriltään keltaista.


title: Hopeajodidi

text: Yhdiste on myös hyvin tunnettu käytettäessä sadepilvien kylvämisessä, koska hopeajodidi on kiteisenä hyvin jääkiteiden kaltaista sitä voidaan käyttää tiivistymisytiminä. Yhdistettä levitetään pilviin joko raketeilla tai lentokoneista, jolloin pilvissä oleva vesi tiivistyy ja tulee sateena alas.


title: Traced in Air

text: Traced In Air on yhdysvaltalaisen progressiivista metallia soittavan Cynicin toinen studioalbumi. Yhtye hajosi vuonna 1994 mutta aloitti toimintansa jälleen vuonna 2006, joka johti uuden albumin julkaisuun 15 vuotta kestäneen levytystauon jälkeen.


title: Eizō Takahashi

text: Eizō Takahashi oli japanilainen lintujen keräilijä.


title: Eizō Takahashi

text: Takahashi toimi Tamezō Morin apulaisena ja keräilijänä tämän tutkiessa Korean linnustoa. Takahashi keräsi korealaisia lintuja ja muita eläimiä ainakin 10 vuoden ajan 1900-luvun alkupuolella. Hän keräsi huomattavat kokoelmat Soulissa sijaitsevan Keijōn ensimmäisen korkeanormaalikoulun ja Soulin tieteellisen seuran museoihin. Hän myi kaksoiskappaleita muille japanilaisille ornitologeille, kuten prinssi Nobusuke Takatsukasalle, Tokutarō Momiyamalle ja Nagamichi Kurodalle.


title: Chingy

text: Howard Bailey, Jr. (s. 9. maaliskuuta 1980 St. Louis, Missouri), tunnettu paremmin taiteilijanimeltään Chingy, on yhdysvaltalainen rap-artisti ja näyttelijä. Hän on urallaan tehnyt viisi studioalbumia.


title: Alan Owston

text: Alan Owston (7. elokuuta 1853 Pirbright, Surrey - kuoli tai haudattiin 30. marraskuuta 1915 Yokohama Japani) oli englantilainen aasialaisten eläinten keräilijä, purjehtija ja liikemies.


title: Alan Owston

text: Alan Owstonin vanhemmat olivat kirkkoherra Francis Owston ja Eliza Stedman. Hän muutti Englannista Japaniin vuonna 1871 ja työskenteli siellä kauppiaana ja luonnontutkijana. Hän asui pääasiassa Yokohamassa, jossa hän koulutti japanilaisia keräilijöitä metsästämään ja käsittelemään lintuja ja muita eläimiä. Hyojiro Orii oli eräs hänen oppilaistaan.


title: Alan Owston

text:
Owston keräsi etenkin merieläimiä, ja hänen kalakokoelmansa oli eräs tärkeimmistä. Pittsburghin Carnegie Museum of Natural Historyssa on hänen 1 364 aasialaisen kalan kokoelmansa. Smithsonian-instituutissa on laaja matelijoiden, kalojen ja lintujen kokoelma. Lontoon
Natural History Museumissa sijaitsee hänen mittava syvänmeren eliöiden kokoelmansa. Suuri osa näytteistä on kuitenkin levinnyt ympäri maailman museoita ja osa on tuhoutunut.


title: Alan Owston

text: Owston perusti Yokohaman purjehdusseuran ja omisti seuran nopeimman jahdin, nimeltään "Golden Hind". Hän oli kahdesti naimisissa japanilaisen naisen kanssa ja heillä oli useita lapsia. Owston haudatiin Yokohaman ulkomaalaisille perustetulle hautausmaalle.


title: Alan Owston

text: Owstonin kunniaksi on nimetty suuri joukko eliöitä, linnuista guaminluhtakana ("Gallirallus owstoni").


title: Ylikylä (Rovaniemi)

text: Ylikylä on Rovaniemellä, Ounasjoen varrella sijaitseva kylä kantatien 79 varressa. Rovaniemen keskustasta matkaa on noin neljä kilometriä. Ylikylässä on muun muassa peruskoulu.


title: Ylikylän koulu (Rovaniemi)

text: Ylikylän koulu on Rovaniemen Ylikylässä sijaitseva peruskoulu. Opetusta annetaan luokka-asteille 1–6. Koulussa on oppilaita noin 400 ja opettajia noin 20. Rehtorina toimii Petri Mäkelä.


title: Ylikylän koulu (Rovaniemi)

text: Ylikylän koulussa on kaukalo, joka on kesäisin tenniskenttänä ja talvisin jääkiekkossa. Kaukalon vierestä löytyy myös mittava jalkapallokenttä, jossa lumiaikana hiihdetään ja muulloin muun muassa pelataan jalkapalloa. Ylikylän koululla on myös hyvät liikuntamahdollisuudet. Koulun läheltä kulkee talvisin hyviä hiihtolatuja ja lähimaasto on myös hyvää suunnitusaluetta. Talvipakkasilla puolestaan liikuntaa voidaan järjestää koulun liikuntasalissa, joka voidaan tarvittaessa jakaa kahtia.


title: Ylikylän koulu (Rovaniemi)

text: Ylikylän koulu sijaitsee Ylikyläntien varrella ja koulu sijaitsee Rovaniemen keskustasta katsottuna Kittilän suunnalla. Ylikylän kouluun tulee oppilaita Vennivaarasta ja Ylikylästä, molemmista suunnilleen yhtä paljon.


title: Ylikylän koulu (Rovaniemi)

text: Koulu toimii kahdessa eri rakennuksessa. Punatiilisessa, suuremmassa päärakennuksessa sijaitsevat suurin osa opetusluokista sekä muun muassa kuvaamataidon luokka, liikuntasali, kanslia ja ruokala. Toisessa rakennuksessa, joka tunnetaan keltaisena kivipuolena, löytyvät puolestaan teknisen- ja tekstiilityön luokat, terveydenhuolto, näytelmäluokka, ja muita opetusluokkia. Ylikylän koulun kivipuoli on valmistunut 1950-luvulla ja uusi päärakennus valmistui vuonna 1995. Päärakennusta laajennettiin vuonna 2002. Vuonna 2010 Ylikylän koulu täytti 100 vuotta.


title: Mia Liski

text: Mia Marjukka Mironoff (ent. Liski. s. 7. toukokuuta 1967 Lahti) on suomalainen tanssitaiteilija, näyttelijä ja kulttuurivaikuttaja.


title: Mia Liski

text: Mia Mironoff (Liski) valmistui tanssitaiteen maisteriksi vuonna 1993 Teatterikorkeakoulun tanssitaiteen laitokselta. Opintojensa jälkeen hän toimi freelance-tanssijana ja näyttelijänä pääkaupunkiseudulla ja New Now Dancers -tanssiryhmässä Tanskassa.


title: Mia Liski

text: Vuodesta 1990 Mironoff on ollut perustajajäsenenä improvisoituun musiikkiin ja tanssiin erikoistuneessa Suomussalmi-ryhmässä esiintymällä lukuisissa ryhmän esityksissä sekä osallistumalla tuotantojen suunnitteluun. Ryhmä palkittiin taiteellisesta läpimurrostaan Kritiikin Kannuksilla vuonna 1993, Vuoden valopilkku -kunniamaininnalla 1995 ja Nuori-Suomi-palkinnolla 1996.


title: Mia Liski

text: Vuosina 1997–2000 Mironoff vieraili Lahden kaupunginteatterissa toimien näyttelijänä, tanssijana sekä koreografina. Tärkeimmät koreografiset tuotantonsa hän on toteuttanut yhteistyössä Lahden Kansainvälisen Urkuviikon kanssa vuosina 1998–2000 (Visions, Tango del alma Mia, Musical Mystery Tour).


title: Mia Liski

text: Vuodesta 2004 syksyyn 2016 Mironoff työskenteli tanssin lehtorina Lahden ammattikorkeakoulun musiikin laitoksella kehittäen suomalaisen musiikkiteatterin koulutusta. Mironoff on ollut myös aktiivisesti kehittämässä Sisä-Suomen tanssin aluekeskuksen alaisuudessa toimivan Lahden seudun tanssin ammattilaiset ry:n toimintaa Päijät-Hämeen alueella toimien yhdistyksen puheenjohtajana.


title: Mia Liski

text: Mironoffin viimeisimpiä televisiotöitä ovat olleet "Ou nou!" -sarja Nelosella, syyskaudella 2002 TV1:llä esitetty "Tosi kuin vesi" -nuortensarja sekä "Firman tähdet" -sarja, jossa hän toimi koreografina. Vuosina 2016 vuoteen 2018 Mironoff toimi oppilaitoshallinnossa Lahden ammattikorkeakoulun Muotoiluinstituutissa. Tällä hetkellä Mironoff on Nurmijärven tanssipistossa rehtorina ja Hämeen taidetoimikunnan puheenjohtajana. Mia Mironoff on naimisissa Jukka-Pekka Vuoren kanssa. Hänellä on kaksi poikaa edellisestä avioliitosta näyttelijä Petri Liskin kanssa. He erosivat 22. tammikuuta 2016.


title: Harry Potter ja puoliverinen prinssi (videopeli)

text: Harry Potter ja puoliverinen prinssi ("Harry Potter and the Half-Blood Prince") on EA Bright Light Studion kehittämä ja Electronic Artsin julkaisema toimintaseikkailu, joka perustuu J. K. Rowlingin "Harry Potter ja puoliverinen prinssi" -kirjaan ja elokuvaan. Peli julkaistiin usealle alustalle vuonna 2009.


text: Pelissä palataan takaisin Tylypahkaan auttamaan Harry Potteria selviämään kuudennen opiskeluvuotensa raskaista koitoksista, kuten velhojen kaksintaisteluista, vaikeista oppitunneista ja huispauksen mestaruuskisoista. Potterin verivihollinen Voldemort kiristää jatkuvasti otettaan niin jästien kuin velhojenkin maailmasta, eikä Tylypahka ole enää se turvapaikka mikä se on joskus ollut. Linna itsessään alkaa jo olla vaarallinen, mutta Albus Dumbledore keskittyy vain Harryn valmentamiseen viimeistä taistelua varten.


title: Capocannoniere

text: Capocannoniere on Italian jalkapallon pääsarjan Serie A:n parhaasta maalintekijästä käytettävä nimitys.


title: Käärmeen hetki

text: Käärmeen hetki on Mikko Heiniön säveltämä ooppera, jonka libreton on kirjoittanut Juha Siltanen. Libretto pohjautuu vapaasti ideatasolla Lars Huldénin novelliin "Löfska pappren".


title: Käärmeen hetki

text: Teos kantaesitettiin Suomen Kansallisoopperassa 15. syyskuuta 2006, jolloin Alice Löfin roolin lauloi Päivi Nisula, ja muissa rooleissa esiintyivät mm. Juha Riihimäki, Esa Ruuttunen, Jyrki Korhonen, Markus Nieminen, Riikka Rantanen, Marjatta Airas, Piia Komsi ja Tove Åman. Kapellimestari oli Hannu Lintu, ohjauksesta vastasi Erik Söderblom, lavastuksesta Kati Lukka ja Antti Mattila, puvuista Pirjo Liiri-Majava ja valosuunnittelusta Tarja Ervasti.


title: Meistriliiga (salibandy)

text: Meistriliiga on Viron korkein sarjataso salibandyssa. Miesten liigassa pelaa 6 joukkuetta ja naisten liigassa 6 joukkuetta. Meisterliigan voittaja pääsee EuroFloorball Cupiin pelaamaan. Yksi Meisterliigan tunnetuimmista pelaajista on Esa Karjalainen. Meisterliigaa on pelattu vuodesta 1995 lähtien. Kaudeksi 2011-2012 liigan ottelumäärää nostettiin runkosarjassa. Muita uudistuksia oli että liigan nimeksi vaihtui Paf saalihokiliiga.


Yleisurheilun sisäratojen Suomen-mestaruuskilpailut 2009 järjestettiin Botnia-hallissa Mustasaaressa 21.2.–22.2.2009.


title: The Second

text: The Second on nimensä mukaisesti Steppenwolf-yhtyeen toinen albumi vuodelta 1968.


title: The Second

text: Albumi nauhoitettiin hyvin pian ensimmäisen levyn julkaisun jälkeen yhtyeen levytyssopimuksen vaatiessa kahta levyä saman vuoden aikana ja tästä ja lisääntyneestä keikkailusta johtuen albumilla käytettiin osittain ensimmäiseltä levyltä poisjääneitä kappaleita. Levyn tunnetuimpia kappaleita ovat Mars Bonfiren säveltämä ja rumpali Jerry Edmontonin laulama "Faster Than The Speed Of Life", Vietnam-vastainen "Don't Step On The Grass, Sam" ja etenkin hitiksi noussut John Kayn ja basisti Rushton Moreven sävellys "Magic Carpet Ride". Kappaleet 8-11 muodostavat yhtenäisen potpurin.


title: The Second

text: Albumi jäi Steppenwolfin alkuperäisen kokoonpanon viimeiseksi basisti Moreven erottua yhtyeestä pian julkaisun jälkeen. ("Magic Carpet Ride"n single-versio käyttää erilaista vokaali-ottoa sekä on huomattavasti albumi-versiota lyhyempi)


title: Silmäkerahkasammal

text: Silmäkerahkasammal ("Sphagnum balticum") on sammal. Se kuuluu "Sphagnaceae"-heimoon ja rahkasammalten sukuun.


title: Silmäkerahkasammal

text: Silmäkerahkasammal on väriltään keltavihreä, kultavihreä tai ruskeanvihreä. Kasvilla on heikko ja pehmeä varsi. Varren väri vaihtelee ruskeasta vaaleanvihreään. Varren lehdet ovat 0,8–1,1 millimetriä pitkiä. Silmäkerahkasammal on kaksikotinen.


title: Silmäkerahkasammal

text: Silmäkerahkasammal kasvaa esimerkiksi keidassoilla ja vähäravinteisilla soilla.


title: Silmäkerahkasammal

text: Silmäkerahkasammalta kasvaa pohjoisen pallonpuoliskon alangoilla, pääasiassa tosin vain kaikkein pohjoisimmilla leveysasteilla. Britanniassa silmäkerahkasammalta on löydetty muutamista paikoista. Walesista kasvia on tavattu kasvavan ainoastaan Ceredigionin alueella. Sielläkin kasvi on tavattu viimeksi vuonna 1967. Skotlannissa silmäkerahkasammalta on tavattu Abernethy Forestissa Inverness-shiressä, Aberdeenshiressä ja Dumfriesshiressä. Skotlannissa kasvi on tosin kadonnut kahdelta edellä mainitulta paikalta. Englannin alueella silmäkerahkasammalta on tavataan nykyisin ainoastaan Northumberlandissa. Muita englantilaisia kasvupaikkoja ovat olleet Yorkshire, jossa kasvia ei ole viime vuosien aikana tavattu lainkaan, sekä Cheshire, jossa kasvia ei puolestaan ole tavattu vuosisataan.


title: Silmäkerahkasammal

text: Pohjois-Amerikassa kasvia tavataan Grönlannissa, suuressa osassa Kanadaa sekä Yhdysvalloille kuuluvissa Alaskan ja Coloradon osavaltioissa.


title: Silmäkerahkasammal

text: Suomessa silmäkerahkasammalta tavataan koko maassa.


title: Crissy Ahmann-Leighton

text: Crissy Ahmann-Leighton () on yhdysvaltalainen entinen uimari ja olympiavoittaja. Hän voitti olympiakultaa Barcelonan kesäolympialaisissa vuonna 1992 4 × 100 metrin vapaauinti- ja sekauintiviesteissä. Hän tosin ui vapaauintiviestissä vain alkuerissä, mutta sai käytännön mukaisesti kultamitalin alkueräuimarina, sillä Yhdysvaltain joukkue voitti kyseisen lajin loppukilpailun.


title: Crissy Ahmann-Leighton

text: Samoissa kilpailuissa Ahmann-Leighton saavutti myös hopeamitalin 100 metrin perhosuinnissa, häviten voittaneelle Kiinan Qian Hongille vain kahdeksan sekunnin sadasosaa. Ahmann-Leighton voitti urallaan myös yhden viestikullan Pan-Amerikan kisoissa.


title: Smiley Smile

text: Smiley Smile on The Beach Boysin levy vuodelta 1967.


title: Smiley Smile

text: Kun Beach Boysin kuuluisan "Smile"-levyn työstäminen lopetettiin noin puolivälissä vuotta 1967, vaati levy-yhtiö edes jotakin musiikkia julkaistavaksi. Yhtye kokosi kiireessä levyn "Smiley Smile", jolle päätyi myös alkuperäisen Smilen kappaleita, tosin viimeistelemättöminä. "Smiley Smilen" tunnetuin kappale on noin vuotta ennen itse albumia julkaistu single "Good Vibrations", jota pidetään yleisesti yhtenä popmusiikin historian merkittävimmistä kappaleista.


title: Annie Speirs

text: Annie Coupe Speirs () oli brittiläinen uimari ja olympiavoittaja. Hän voitti olympiakultaa Tukholman kesäolympialaisissa vuonna 1912 4 × 100 metrin vapaauintiviestissä. Samassa joukkueessa Speirsin kanssa uivat myös Irene Steer, Jennie Fletcher sekä Belle Moore. Joukkueen voittoaika oli uusi olympiaennätys 5.52,8.


title: At Your Birthday Party

text: At Your Birthday Party on Steppenwolfin albumi vuodelta 1969. Vaikka albumi ei ollut edeltäjiensä tapainen arvostelumenestys, se menestyi hyvin listoilla ja sisälsi hiteiksi nousseita kappaleita kuten ”Rock Me” (US #10), ”It’s Never Too Late” (US #51) ja ”Jupiter’s Child”.


title: Surfin’ Safari

text: Surfin’ Safari on The Beach Boysin debyyttialbumi vuodelta 1962. Se julkaistiin Capitol Recordsin kautta 1. lokakuuta 1962. Se nousi parhaimmillaan Billboard 200 -listan sijalle 37. Albumin kolmesta singlestä ”Surfin’ Safari”, ”409” ja ”Ten Little Indians” listoilla parhaiten menestyi ”Surfin’ Safari”, joka oli korkeimmillaan Billboard Hot 100 -listan neljästoista.


title: Surfin’ Safari

text: Syksyllä 1961 serkukset Brian Wilson ja Mike Love tekivät Brianin nuoremman veljen Dennis Wilsonin pyynnöstä lainelautailusta kertovan kappaleen ”Surfin”. Pian tämän jälkeen he perustivat yhtyeen, jossa oli lisäksi Wilsonien nuorin veljes Carl soolokitarassa ja Brianin high school -kaveri Al Jardine komppikitarassa. Yhtyeessä Brian soitti bassoa, Dennis rumpuja ja Mike toimi johtajana kaikkien laulaessa Brianin sovittamia harmonioita. Hite Morganin tuottama single kääntöpuolellaan ”Luau”, julkaistiin joulukuussa Candix Recordsin kautta ja se nousi Yhdysvaltain Top100-listalle sijalle #75 alkuvuodesta 1962.


title: Surfin’ Safari

text: Wilsonin veljesten isästä Murry Wilsonista tuli yhtyeen manageri. Hän toimitti ammattimaisesti tehdyn demonauhan Capitol Recordsille keväällä 1962. The Beach Boys sai levytyssopimuksen ja single ”Surfin’ Safari” (kääntöpuolellaan huhtikuun 1962 demonauhalta ”409”) julkaistiin singlenä kesäkuussa 1962. Al Jardine oli jättänyt yhtyeen ennen demon nauhoituksia ja hänet korvasi Carlin ystävä David Marks (Jardine palasi syksyllä 1963). Koska molemmat kappaleet menestyivät listoilla (”Surfin’ Safari” nousi singlelistan sijalle 14), levy-yhtiö päätti kokonaisen albumin julkaisemisesta. Brian Wilson kirjoitti yhdessä Mike Loven ja Gary Usherin kanssa suuren osan albumin kappaleista.


title: Surfin’ Safari

text: Surfin’ Safarin tuottajaksi on virallisesti merkitty Nick Venet, mutta yleisesti Brian Wilsonia on pidetty levyn todellisena tuottajana. Venetillä lieneekin ollut lähinnä johtavan tuottajan rooli.


title: Surfin’ Safari

text: Albumin kakkossingle ”Ten Little Indians” menestyi ”Surfin’ Safaria” huonommin (paras listasijoitus 49.). Brian Wilsonin mielestä Chug-A-Lug olisi ollut parempi valinta singleksi. Vaikka Love ja Brian Wilson vastasivat pääosin lauluosuuksista levyllä, Dennis Wilson debytoi laulajana kappaleella ”Little Girl (You're My Miss America)”.


title: Surfin’ Safari

text: Britanniassa albumi julkaistiin vasta huhtikuussa 1963 eikä se noussut listoille.


title: Surfin’ Safari

text: Albumin kansikuvassa viisihenkinen yhtye on kuvattuna Malibusta pohjoiseen sijaitsevalla Paradise Covella. Kuvan otti Capitol Recordsin oma kuvaaja Ken Veeder.


title: Surfin’ Safari

text: Vuonna 2001 albumi julkaistiin uudelleenmasteroituna yhdessä Surfin’ USA:n kanssa. Uusintajulkaisulla on bonuskappaleina ”Cindy, Oh Cindy”, ”The Baker Man” ja ”Land Ahoy”.


title: Early Steppenwolf

text: Early Steppenwolf on Steppenwolfin livealbumi, joka on nauhoitettu vuonna 1967, kun yhtye tunnettiin vielä The Sparrows -nimellä. Albumi nauhoitettiin livenä The Matrix -clubilla San Franciscossa toukokuussa 1967.


title: Stinkfist

text: Stinkfist on yhdysvaltalaisen rock-yhtyeen Toolin vuoden 1996 albumilla "Ænima" julkaistu kappale. Kappale on albumilta julkaistu ensimmäinen single ja siitä tehtiin myös musiikkivideo, jonka ohjasi yhtyeen kitaristi Adam Jones.


title: Stinkfist

text: Kappale herätti pientä kohua, koska sen sanat viittasivat monien mielestä anaaliseksiin. Tämän takia Music Television näytti videota nimellä "Track #1" viitaten siihen että se on albumin "Ænima"n avausraita ja sanoitusta muutettiin.


title: Stinkfist

text: Yhtyeen mukaan kappale sai inspiraationsa yhtyeen tuttavasta, jonka lempinimi oli Stinkfist. Hän sai kyseisen nimensä sen takia että hän ei pelännyt liata käsiään missään asiassa ja muutenkin sanat olivat pikemminkin vertauskuvalliset.


title: Stinkfist

text: Kappaleen musiikkivideo julkaistiin kuitenkin täysin alkuperäisessä muodossaan vuonna 2000 julkaistulla "Salival" boksilla.


title: Mania for Life

text: Mania for Life on Matthau Mikojanin toinen sooloalbumi. Se julkaistiin 4. maaliskuuta 2009 levymerkillä Poko Records.


title: Mania for Life

text: Albumi debytoi Suomen virallisen listan sijalla 27.


title: Polaris (Stratovariuksen albumi)

text: Polaris on 13. toukokuuta 2009 ilmestynyt Stratovarius-yhtyeen kahdestoista studioalbumi. Se julkaistiin Edelin uuden levymerkin Ear Musicin kautta ja Japanissa JVC:n Victor Entertainmentin kautta.


title: Polaris (Stratovariuksen albumi)

text: Albumi on yhtyeen ensimmäinen ilman kitaristi Timo Tolkkia, jonka on korvannut Matias Kupiainen. Sitten edellisen "Stratovarius"-albumin myös basisti Jari Kainulainen on vaihtunut Lauri Porraan. Uudet jäsenet osallistuivat vahvasti myös "Polariksen" sävellys- ja sanoitustyöhön. Albumi äänitettiin syksyllä 2008 Hästholmenissa ja 5 by 5 -studiolla Helsingissä, ja sen miksasi Mikko Karmila Finnvox-studiolla. Stratovariuksen ”uuden aikakauden alkua” symboloi uusi logo, joka on järjestyksessään yhtyeen kolmas.


title: Polaris (Stratovariuksen albumi)

text:
Yhtye aloitti albumin kiertueen Britteinsaarilta toukokuussa 2009. Kesäfestivaalien jälkeen yhtye suuntasi syksyllä 2009 Aasian kautta Pohjois- ja Etelä-Amerikkaan. Euroopan-kiertue järjestettiin tammi–helmikuussa 2010.
Levystä julkaistiin 21. toukokuuta 2010 uusi painos, johon kuuluu 75 minuuttia yhtyeen Euroopan-kiertueella nauhoitettua musiikkia sisältävä bonuslevy.


title: Monster (Steppenwolfin albumi)

text: Monster on Steppenwolfin albumi vuodelta 1969. Huolimatta aiempaa heikommasta listamenestyksestä, albumia pidetään tänä päivänä "Steppenwolf Live"-albumin ohella yhtyeen pääteoksena ja tärkeimpänä albumina.


title: Monster (Steppenwolfin albumi)

text: Albumilla yhtye ottaa vahvasti kantaa Yhdysvaltain silloiseen politiikkaan ja Vietnamin sotaan. Nimi "Monster" (suom. hirviö) viittaa Yhdysvaltain poliittisiin päättäjiin ja kappale "Draft Resister" tekee kunniaa nimensä mukaisesti armeijan värväyksestä kieltäytyjille. Nimikappaleen lyhennetty versio (US #39) ja "Move Over" (US #31) julkaistiin singleinä.


title: Monster (Steppenwolfin albumi)

text: Yhtyeessä oli tapahtunut ennen albumin nauhoitusta miehistönvaihdos, kun kitaristi Michael Monarchin korvasi Larry Byrom.


title: Nika

text: Anni Mattila (s. 1985), taiteilijanimiltään Nika ja Anni, on tamperelaislähtöinen, sittemmin helsinkiläistynyt laulaja-lauluntekijä ja tuottaja. Anni Mattila tuli tunnetuksi sekä Nika-taiteilijanimellä että erilaisista yhteistyöprojekteista.


title: Nika

text: Anni Mattila kokeili soolouraa aluksi suomen kielellä Nika-nimellä. Nika yhdisteli musiikissaan poppia, soulia ja hip hoppia. Nikan ensimmäinen single "Sanot vaan" julkaistiin syksyllä 2007, ja se sai singlelistalla 7. sijan. Esikoisalbumi "Lauluni mun" ilmestyi 25. helmikuuta 2009 Poko Recordsin kautta. Nika vaikutti myös Mikseri.netissä.


title: Nika

text: Vuonna 2011 Anni oli mukana tekemässä Pyhimyksen Medium-albumia. Lisäksi vuonna 2013 hän sävelsi musiikkia Jannika B:lle ja Jussu Pöyhösen Bel Vel-projektille jonka keikoilla hän oli myös mukana.


title: Nika

text: Anni on vuodesta 2013 levyttänyt Anni-nimellä englanninkielistä musiikkia. Aikaisemmin hän on levyttänyt kolme EP-levyä ja tällä hetkellä tekeillä on täyspitkä sooloalbumi jonka olisi tarkoituksena ilmestyä keväällä 2019.


title: Nika

text: Anni on koulutukseltaan valtiotieteiden maisteri. Lisäksi hän on opiskellut musiikkia Bostonissa Berklee College of Musicissa stipendillä ja Metropolian pop/jazz-musiikin koulutusohjelmassa.


title: 3OH!3

text: 3OH!3 (lausutaan "three-oh-three") on yhdysvaltalainen, elektronista musiikkia soittava yhtye Boulderista, Coloradon osavaltiosta. Duon jäsenet ovat Nathaniel Motte ja Sean Foreman. Yhtye on nimetty suuntanumeron 303 mukaan, joka on käytössä muun muassa Boulderissa. Heidät tunnetaan parhaiten hittisinglestään "Don't trust me" ja sitä seuranneesta singlestä "Starstrukk", jolla vieraili yhdysvaltalainen pop-laulaja Katy Perry.


title: 3OH!3

text: 3OH!3:n jäsenet tapasivat toisensa fysiikantunnilla Coloradon yliopistossa. Molemmat pitivät hip-hopista. Myöhemmin eräs "Eight Hour Orphansin" jäsenistä kutsui Motten miksaamaan kanssaan. Jäseniä auttoivat alkuun heidän paikalliset ystävänsä, esim. Grace Gale.


title: 3OH!3

text: Kun yhtye oli soittanut keikan Warped Tourilla (kiertue) vuonna 2007, he suostuivat myös soittamaan kaikilla keikoilla seuraavan vuoden Warped Tourilla (2008), poikkeuksena Philadelphian keikka. Heidän biisinsä "Punkbitch" oli Warped Tour 2008 kiertuekoosteessa. 3OH!3 on tunnettu energisestä esiintymisestään. Bändi toimi lämmittelybändinä Katy Perryn kiertueella Euroopassa helmikuussa 2009. He soittivat myös vuoden 2009 Warped Tourissa.


title: 3OH!3

text: 3OH!3n debyyttilevy Photo Finish Recordsilla, "Want", julkaisiin 8. heinäkuuta vuonna 2008.


title: 3OH!3

text: Yhtyeen kappaleet "Starstrukk" ja "Don't Trust Me" näytettiin kahdessa kohtauksessa "The Hillsissä". Yhtyeen kappale "Starstrukk" soi myös elokuvien "Couples Retreat" (suom. Lomaterapiaa) ja "When in Rome" trailereilla.


title: 3OH!3

text: Vuonna 2010 3OH!3 vieraili elektro pop-artisti Keshan kappaleella "Blah Blah Blah".


title: 3OH!3

text: Yhtye julkaisi toisen "Streets of Gold" -nimisen studioalbuminsa kesäkuun 2010 lopussa.


title: Kuljurahkasammal

text: Kuljurahkasammal ("Sphagnum cuspidatum") on sammal. Se kuuluu "Sphagnaceae"-heimoon ja rahkasammalten sukuun.


title: Kuljurahkasammal

text: Kuljurahkasammal on väriltään ruskehtavan vihreä tai vaaleanvihreä. Kasvi on tavallisesti suurikokoinen (20–50 senttimetriä). Kasvin latvushaarat ovat harittavat ja pitkät. Kuljurahkasammalella on veltto varsi. Kasvi on kaksikotinen. Kuljurahkasammalella haarakimpussa on yleensä kaksi alaspäin osoittavaa haaraa. Sen vaalea varsi näkyy, mutta kärkisilmu ei näy. Sen haaralehdet ovat suipot ja varsilehdet kolmiomaiset.


title: Kuljurahkasammal

text: Kuljurahkasammal kasvaa esimerkiksi nevoilla ja ojissa.


title: Kuljurahkasammal

text: Kuljurahkasammalta kasvaa Euroopassa, Pohjois-, Keski- ja Etelä-Amerikassa, Afrikassa, Australiassa sekä Kiinassa, Indonesiassa, Thaimaassa, Intiassa, Malesiassa ja Uuden-Guinean saarella.


title: Kuljurahkasammal

text: Pohjois-Amerikassa kasvia tavataan pääasiassa Yhdysvaltain ja Kanadan itärannikon osavaltioissa sekä Suurten järvien alueelta. Kiinassa kuljurahkasammalta tavataan Sisä-Mongolian pohjoisosassa, Heilongjiangissa, Fujianissa sekä Yunnanin luoteisosassa.


title: Kuljurahkasammal

text: Suomessa kuljurahkasammal kasvaa keidassuoalueilla yleisesti.


title: Babe suurkaupungissa

text: Babe suurkaupungissa ("Babe: Pig in the City") on vuonna 1998 valmistunut elokuva. Se on jatko-osa vuonna 1995 ensi-iltansa saaneelle elokuvalle "Babe – urhea possu".


title: Babe suurkaupungissa

text: Tarina jatkuu ensimmäisen Babe-elokuvan lopusta. Babe-possu ja hänen isäntänsä Arthur Hoggett (James Cromwell) palaavat maatilalleen sankareina Baben menestyttyä lammaskoirakilpailussa. Eräänä päivänä Babe kuitenkin aiheuttaa onnettomuuden isännälleen Arthurille, joka joutuu vuoteenomaksi. Arthurin vaimo Esme Hoggett (Magda Szubanski) joutuu hoitamaan maatilaa yksin, mutta pian haastemiehet uhkaavat ottaa koko tilan velkojien haltuun.


title: Babe suurkaupungissa

text: Baben saaman ihailijapostin joukosta Esme löytää kirjeen, jossa Babe kutsutaan lammaskoirakilpailuun toisella puolella maata pidettävässä maatalousnäyttelyssä. Luvassa olisi iso rahapalkkio, joka voisi pelastaa farmin. Esme ja Babe lähtevät lentäen kilpailuihin, mutta joutuvat huumekoiran pysäyttämiksi välilaskukentällä Metropoliksen kaupungissa ja myöhästyvät jatkolennoltaan.


title: Babe suurkaupungissa

text: Babe ja Esme päätyvät Metropoliksen ainoaan hotelliin, joka suostuu ottamaan vastaan lemmikkejä. Hotelli onkin täynnä erilaisia eläimiä, ja pian eräs kapusiiniapina varastaa Esmen matkalaukun. Babe seuraa apinaa kolmen simpanssin huoneeseen, jossa heidän omistajansa Fugly-klovni (Mickey Rooney) haluaa Baben klovniesityksensä apulaiseksi ja lupaa ison palkkion. Fugly kertoo Baben karanneen kaupungille, ja Esme lähtee etsimään tätä, mutta aiheuttaa vahingossa mellakan ja joutuu pidätetyksi.


title: Babe suurkaupungissa

text: Klovninäytännössä Babe aiheuttaa tulipalon, joka tuhoaa Fuglyn lavasteet ja karkottaa yleisön. Seuraavana aamuna Fugly joutuu sairaalaan saatuaan sairauskohtauksen ja hotellin omistava nainen lähtee hänen mukaansa, jolloin eläimet jäävät yksin hotelliin. Simpanssit yrittävät varastaa ruokaa läheisestä kaupasta käyttämällä Babea eksyttämään vahtikoiria. Babe joutuu dobermannin ja bullterrierin jahtaamaksi. Bullterrieri joutuu pulaan, mutta Babe pelastaa sen ja he ystävystyvät. Babe kutsuu bullterrieri Tugin ja joukon kohtaamiaan kodittomia katukoiria mukaansa hotelliin, jossa apinat juhlivat varastamillaan karkeilla. Sinne ilmestyy myös Ferdinand-ankka, joka on lähtenyt seuraamaan Baben ja Esmen lentokonetta. Naapurin tehtyä ilmoituksen viranomaisille joukko ihmisiä tulee hotelliin ja vie pois muut eläimet paitsi Baben, kapusiiniapinan, Ferdinandin ja Flealick-nimisen ramman jackrussellinterrierin, jotka onnistuvat pakenemaan. Ne seuraavat ihmisten jälkiä koe-eläinlaitokseen, josta kiinniotetut eläintoverit löytyvät. Illalla he vapauttavat eläimet, jotka lähtevät hiipimään pakoon laitoksen vieressä olevien rakennusten läpi.


title: Babe suurkaupungissa

text: Sillä aikaa tuomarin vapauttama Esme ja hotellinomistajarouva pääsevät eläinten jäljille, ja lopulta löytävät ne suuresta gaalajuhlasta. He pelastavat eläimet monien vauhdikkaiden vaiheiden jälkeen.


title: Babe suurkaupungissa

text: Elokuvan lopussa hotellinomistajanainen päättää myydä hotellinsa ja lahjoittaa rahat Hoggettien maatilan pelastamiseen. Hänkin tulee asumaan heidän kanssaan maatilalle, jossa Arthur on sillä aikaa toipunut vammastaan, ja kaikki on taas hyvin. Myös apinat ja muut hotellissa asuneet eläimet muuttavat Hoggettien tilalle.


title: Steppenwolf Live

text: Steppenwolf Live on Steppenwolfin livealbumi vuodelta 1970. Albumi on menestynyt hyvin listoilla ja kriitikoiden keskuudessa ja sitä pidetään yhtenä yhtyeen tärkeimmistä albumeista.


title: Steppenwolf Live

text: John Kayn mukaan liveosuus on nauhoitettu hyväntekeväisyyskonsertissa Santa Monican Civic Auditoriumissa vuonna 1970, mutta koska materiaalia oli yli yhden albumin verran ja liian vähän tupla-albumiksi, niin yhtye nauhoitti studiossa kappaleet "Hey Lawdy Mama", "Corina Corina" ja "Twisted" ja lisäsi yleisöäänet päälle. Singlenä julkaistiin "Hey Lawdy Mama" (US #35).


title: The Pot

text: The Pot on yhdysvaltalaisen rock-yhtyeen Toolin vuoden 2006 albumilla "10,000 Days" julkaistu kappale. Kappale julkaistiin myös singlenä vuoden 2006 kesällä ja oli albumin toinen single.


title: The Pot

text: Single on yhtyeen ainoa, joka on noussut Yhdysvaltojen singlelistan ensimmäiseksi ja se on saanut todella paljon soittoa kotimaansa lisäksi muun muassa Euroopassa. Kappaleen suosiosta huolimatta, siitä ei ole julkaistu musiikkivideota.


title: The Pot

text: The Pot aihepiiriltään kertoo tekopyhyydestä. Kappale oli ehdolla Grammyn saajaksi parhaasta hard rock esityksestä 2008.


title: Steppenwolf 7

text: Steppenwolf 7 on Steppenwolf-yhtyeen studioalbumi (ja nimensä mukaisesti seitsemäs jos mukaan lasketaan livejulkaisut "Early Steppenwolf" ja "Steppenwolf Live") vuodelta 1970. Se on yhtyeen toistaiseksi viimeinen top-20:neen Yhdysvalloissa noussut albumi. Albumin tunnetuin kappale on singlenäkin julkaistu cover Hoyt Axtonin huumeidenvastaisesta "Snowblind Friend"-kappaleesta (US # 60). Albumi on ensimmäinen jossa Nick St. Nicholasin korvannut George Biondo on basistina.


title: Saksan autoteollisuus

text: Saksan autoteollisuus on Saksan yksi merkittävimpiä teollisuuden aloja, sen työllistäessä noin 866 000 henkeä vuonna 2005. Maan osuus Euroopan koko henkilöautotuotannosta oli 29 prosenttia vuonna 2002. Saksan osuus hyötyajoneuvojen tuottajana on myös huomattava.


title: Saksan autoteollisuus

text: Saksaa pidetään auton kotimaana sillä saksalaiset Karl Benz ja Nicolaus Otto kehittivät kumpikin tahoillaan bensiinimoottoria jo 1870-luvun lopulla. Ensimmäisen autonsa Benz valmisti 1887. Maailmanlaajuisen 1930-luvun alun talouslaman myötä myös Saksan autoteollisuus koki kovia. Käännekohta Saksan autoteollisuudessa koitti natsipuolueen noustua valtaan valtaan 1933. Yksi sen monista visioista oli maan autoistaminen, johon kuului laajan moottoritieverkoston luominen ja edullisen massatuotantona valmistettavan kansanauton kehittäminen. Saksaan luotiin kokonainen uusi kaupunki autotehdasta varten. Toisen maailmansodan jälkeen aluetta miehittäneet britit nimesivät sen uudelleen Wolfsburgiksi. Nykyään siellä sijaitsee Volkswagenin suurin autotehdas ja pääkonttori.


title: Saksan autoteollisuus

text: Saksan alue jaettiin toisen maailmansodan jälkeen voittajavaltioiden miehitysvyöhykkeisiin. Länsivaltioden hallitsemille alueille muodostui Saksan liittotasavalta, kun Neuvostoliiton miehittämälle alueelle syntyi Saksan demokraattinen tasavalta, eli niin sanottu Itä-Saksa. Molemmissa Saksoissa oli sen jälkeen autoteollisuutta, mutta itäblokkiin jääneessä Itä-Saksassa tekninen kehitys polki paikallaan lähes neljäkymmentä vuotta. Sen autoteollisuus kykeni tuottamaan ainoastaan yksinkertaisia ja vanhahtavaan tekniikkaan perustuvia automalleja, joita valmistettiin lähes muuttumattomina aina kommunistisen järjestelmän romahtamiseen ja Saksojen yhdistymiseen asti. Autojen tuotantomäärät oli kysyntään nähden riittämättömiä ja niiden laatuongelmat löivät vahvan "itäauton" leiman ihmisten mieliin vuosikymmeniksi. Itä-Saksan tunnettuja automerkkejä olivat IFA, Wartburg ja Trabant. Saksan liittotasavallassa autoteollisuus lähti sodan jälkeen ripeästi käyntiin. Maassa oli huutava pula moottoriajoneuvoista ja tilannetta ryhdyttiin korjaamaan muun muassa aloittamalla uudelleen kansanautojen eli Kuplavolkkareiden valmistus. Tämänkin automallin teknisen ratkaisut vanhenivat hyvin pian mutta silti sitä valmistettiin Saksassa aina vuoteen 1978 asti. Saksan liittotasavallan autoteollisuus kasvoi ja kehittyi voimakkaasti koko sotien jälkeisen ajan.


title: Saksan autoteollisuus

text: Nykyään Saksan henkilöautotuotantoa hallitsee viisi yhtiötä: BMW AG, Daimler AG, Ford-Werke GmbH, Volkswagen Groupin alaiset Audi AG, Volkswagen AG ja Dr. Ing. h.c. F. Porsche AG, sekä General Motors Company LLC:n tytäryhtiö Adam Opel GmbH.


title: Pride (albumi)

text: Pride on vuonna 1983 perustetun yhdysvaltalaisen hard rock -yhtye White Lionin toinen studioalbumi. Se julkaistiin 21. kesäkuuta 1987. Albumilta julkaistiin singlet "Wait", "Tell Me", "When The Children Cry" ja "All You Need Is Rock N’ Roll".


title: For Ladies Only

text: For Ladies Only on Steppenwolfin viimeinen studioalbumi sen ensimmäiseltä toimintakaudelta (1967–1972). Albumi menestyi listoilla aiempia albumeja huomattavasti heikommin, ja kriitikot kritisoivat albumia ”seksistiseksi” kyseenalaisen kansitaiteen vuoksi. Albumin nimi ja sanoitukset käsittelevät yhtyeen aiemmista teemoista poiketen feminismiä sekä myös perinteisiä parisuhteita. Singlenä julkaistiin kappaleet ”Ride With Me” (US #52) ja ”For Ladies Only” (US #64). Yhtyeeseen oli tullut uutena jäsenenä kitaristi Kent Henry, joka korvasi Larry Byromin.


title: Onni Pohjanheimo

text: Onni Kaarlo Oskari Pohjanheimo (2. kesäkuuta 1913 Loimaa – 13. maaliskuuta 1998) oli suomalainen maataloustutkija ja kasvinjalostaja. Hänelle myönnettiin professorin arvonimi 1976.


title: Onni Pohjanheimo

text: Onni Pohjanheimo valmistui ylioppilaaksi Riihimäen Yhteislyseosta 1932 sekä maatalous- ja metsätieteiden kandidaatiksi 1938, agronomiksi 1961 ja lisensiaatiksi 1962 Helsingin yliopiston maatalous-metsätieteellisestä tiedekunnasta.


title: Onni Pohjanheimo

text: Pohjanheimo toimi muun muassa kasvinjalostajana Maatalouskoelaitoksen (nykyinen MTT) kasvinjalostuslaitoksella Jokioisilla 1949–1962 ja Pohjois-Savon koeaseman johtajana 1964–1975. Pohjanheimon jalostustyön tuloksena syntyneistä perunalajikkeista ovat vielä 2000-luvulla viljelyssä 1964 kauppaan laskettu Pito sekä Pohjanheimon eläkepäivillään harrastustoimintana jalostama Kulta.


title: Onni Pohjanheimo

text: Kuvataiteilija Artti Pohjanheimo on Onni Pohjanheimon poika.


title: Biotaide

text: Biotaide (, ) on 2000-luvulla kehittynyt taidesuuntaus.


title: Biotaide

text: Biotaiteessa käytetään materiaalina orgaanista aineista. Biotaide on taidetta ja luonnontieteitä yhdistelevää luovaa toimintaa, jossa sovelletaan esimerkiksi lääketieteen ja bioteknologian menetelmiä.


title: Biotaide

text: Yleensä biotaiteelle on tyypillistä monimenetelmäisyys ja poikkitieteellisyys.


title: Biotaide

text: Suomessa perustettiin vuonna 2008 Biotaiteen seura ry.


title: Toivila

text: Toivila on kylä Salon kaupungin luoteisosassa Vaskion taajamassa. Kylä on keskustaajaman pohjoisin osa, ja sen keskusosa sijaitsee Kylmäojan ja Kakarinojan väliin jäävällä maa-alueella.


title: Toivila

text: Toivilan kyläalue on laaja, ja se jatkuu Vaskion taajamalta aina Marttilan rajalle saakka. Toivilan maasto on etelämpänä pääosin tasaista peltomaisemaa, jota halkovat Vaskionjoki ja useat siihen yhtyvät ojat syvissä uomissaan. Vaskionjoessa on useita koskia Toivilan alueella. Valtaosa kylän rakennuskannasta sijaitsee tiiviisti eteläosassa. Pohjoisempana peltojen keskellä on metsäisiä kalliosaarekkeita ja aivan kunnanrajalla on suuri Onnenperänrahkan suoalue.


title: Toivila

text: Toivila on kuulunut niin sanotun ruotsalaisen vero-oikeuden piiriin, eli se on asutettu myöhäiskeskiajalla. Kylä on mainittu ensimmäisen kerran 1500-luvulla. Ruotsin kuningas antoi Toivilan ja naapurikylän Ruuhikosken metsien käyttöoikeuden Turun linnan herralle 1500-luvun lopulla, ja tämä hakkautti kylien metsät tyystin. Toivilassa oli isojaon aikaan 1700-luvun lopulla peräti kahdeksan kantatilaa ja ainakin 12 torppaa. Kylä on edelleen tiiviisti asutettu maanviljelyspainotteinen asuinalue, jonka rakennuskanta on vanhaa mutta hyvin säilynyttä. Toivilassa on ollut 1920-luvulta asti Pukkilan seurojentalo, jonka yhteydessä on toiminut kyläkauppa 1970-luvulle saakka.


title: Kuka mä oon

text: Kuka mä oon on Petran ensimmäinen soolosingle ja ensimmäinen singlejulkaisu toukokuussa 2009 julkaistulta Petran debyyttialbumilta "Rakas kaupunki". Kappale sai ensisoittonsa 24. helmikuuta 2009 YleX:n aamussa.


title: VB-valokuvakeskus

text: VB-valokuvakeskus eli Victor Barsokevitsch -valokuvakeskus on kuopiolainen kansainvälisen ja suomalaisen valokuvataiteen keskus. Se sijaitsee puolalaissyntyisen valokuvaaja Victor Barsokevitschin (1863-1933) yli sata vuotta sitten rakennuttamassa puutaloateljeessa. Valokuvakeskusta ylläpitää vuonna 1982 perustettu Victor Barsokevitsch -seura ry.


title: Corgoň Liga

text: Corgoň Liga on Slovakian jalkapalloilun korkein sarjataso. Sarja perustettiin vuonna 1993 Slovakian itsenäistyttyä Tšekkoslovakiasta vuotta aiemmin. Liigassa pelaa 12 joukkuetta. Voittaja pääsee Mestarien liigan toiselle karsintakierrokselle, toiseksi ja kolmanneksi sijoittuneet pääsevät UEFA:n Euroopan liigan karsintoihin.


title: Won Hong Koo

text: Hong Koo Won (s. 1888 – ?) oli korealainen lintutieteilijä.


title: Won Hong Koo

text: Won opiskeli ja valmistui Suwonin maatalous- ja metsäopistosta (Suwon Agricultural and Forestry College) 1910 ja ryhtyi opettajaksi korealaisiin kouluihin. Lintujen keräämisen hän aloitti 1920 toimiessaan opettajana Songdossa (Songdo Higher Common School). Hän käytti lintuja luonnonhistorian oppitunneilla opetusmateriaalina. Koulun rehtorina toiminut amerikkalainen L.H. Snyder rohkaisi Wonia ja oppilaita myymään näytteitä amerikkalaisille museoille, pääasiassa Harvardin yliopiston Vertailevan eläintieteen museolle (Museum of Comparative Zoology) ja Smithsonian-instituutin Kansallismuseolle (National Museum of Natural History). Won sai apua myös japanilaisilta Soulissa asuneilta ornitologeilta Seiichi Shimokōriyamalta ja Tamezō Morilta, jotka lainasivat hänelle kirjoja ja antoivat hänen opiskella LiWongin palatsin ja Soulin korkeanormaalikoulun museoissa. Huomionosoitus oli varsin harvinainen korealaiselle suotuna.


title: Won Hong Koo

text: Won keräili lintuja ensin Soulin lähiseuduilta. Saatuaan myyntiväylät Tokioon hän ryhtyi myymään kaksoikappaleita japanilaisille keräilijöille ja museoille. Rahoituksen ansiosta hän saattoi laajentaa tutkimusaluettaan myös Pohjois-Koreaan. Hän vietti kaikki kesälomansa lintuja ja muita eläimiä keräten. Kesällä 1929 hän vietti kuukauden Hamgyong Pukton alueella yhdessä japanilaisen keräilijän Hyojiro Oriin kanssa. Samoihin aikoihin hän siirtyi Anjun maatalousoppilaitokseen Pyongan Namdoon. Täällä hän julkaisi ensimmäisen kymmenestä artikkelistaan vuonna 1932. "Luettelo Korean linnuista" käsitti luettelon hänen kokoelmansa lintulajeista ja alalajeista, tosin ilman päivämääriä tai löytöpaikkoja.


title: Won Hong Koo

text: Vuonna 1933 Won matkusti Japaniin opiskelemaan Kagoshiman keisarilliseen maatalous- ja metsätieteelliseen oppilaitokseen (Imperial College of Agriculture and Forestry). Täällä hän 1934 julkaisi korjaillun version Korean linnustosta "Hand-List of Korean Birds". Tämäkin luettelo oli puutteellinen, mutta huomattavasti edellistä tarkemmin laadittu, ilman päivämääriä edelleen. Won oli huomattavan isänmaallinen ja keräsi luetteloonsa mahdollisimman paljon lajeja ja alalajeja, joskus kriittisyyden unohtaen. Luettelossa mainittiin 416 lintulajia tai alalajia, joista osa lisääntyi oikeasti Koreassa, mutta osa vain Wonin toiveissa. Japanilaiset tutkijat ratkaisivat asian niin, että eivät uskoneet Wonin havaintoihin ollenkaan, vaikka monet heistä itse syyllistyivät samaan toiveajatteluun lajien suhteen. Kaikesta huolimatta Wonin artikkeleissa on paljon hyödyllistä tietoa Korean linnustosta.


title: Won Hong Koo

text: Palattuaan Japanista 1930-luvun puolimaissa hän asettui jälleen Anjuun entiseen asemaansa. 1935 hän julkaisi lintujen suojelua käsittelevän kirjoituksen "Urgent Need for Bird Protection in Korea", jossa hän esitti viisikohtaisen ohjelman lintujen suojelemiseksi. Näitä olivat metsästyksen rajoittaminen, liikennerajoitukset suojeltujen lajien esiintymisalueilla, erityisen hallituksen alaisen linnuston tutkimuslaitoksen perustaminen, poliisivoimien kouluttaminen valvomaan metsästyslakien noudattamista ja koululaisten opettaminen kunnioittamaan ja rakastamaan lintuja. Viimeksi mainitun seikan takia hän ryhtyi laatimaan kaikille linnuille koreankielisiä nimiä japanilaisten esimerkkiä seuraten (nämä olivat omaksuneet sen amerikkalaisilta). Jo vuoden 1932 julkaisussaan Won antoi lajeille koreankieliset nimet koreankielisillä aakkosilla. Korean kielessä esiintyivät vain kaikkein tavallisimmat linnunnimet, kuten varpunen, peukaloinen, haukka, sorsa ja varis. Wonin keksimät uudet nimet olivat kömpelöitä ja monet suoria käännöksiä japaninkielisistä tai tieteellisistä nimistä, tai molemmista.


title: Won Hong Koo

text: Hong Koo Won eli Anjussa vielä 1940-luvun puolivälissä.


title: Laulava porsas

text: Laulava porsas ("Charlotte's Web") on vuonna 1973 valmistunut Hanna-Barberan tuottama kokoillan piirroselokuva, joka perustuu E. B. Whiten kirjoittamaan lastenkirjaan "Lotta ystäväni". Elokuvan laulut ovat Shermanin veljesten säveltämiä ja sanoittamia. Elokuvalle tehtiin vuonna 2003 jatko-osa "".


title: Headhunter

text: Headhunter on saksalainen thrash metal -yhtye, jonka on perustanut Destruction-yhtyeen laulaja Schmier vuonna 1989. Aluksi yhtyeen rumpalina oli Alex Holzwarth. Holzwarth erotettiin kuitenkin ennen ensimmäistä albumia "Parody of Life". Headhunter hajosi kolmannen levyn jälkeen, mutta teki vuonna 2008 paluun levyllä "Parasite of Society". Headhunter yhdistelee monia metalli-genren alalajeja, ja tämän vuoksi voidaan sanoa Headhunterin soittavan progressiivistä metallia.


title: Headhunter

text: Yhtyeen ensimmäinen levy "Parody Of Life" julkaistiin vuonna 1990. Toinen levy, "A Bizarre Gardening Accident", julkaistiin vuonna 1992; se on yhtyeen levyistä progressiivisin. Kolmannen levyn, "Rebirthin", jälkeen yhtye hajosi. Neljäs levy, "Parasite of Society", on yhtyeen vahvimmin power metal -vaikutteita sisältävä albumi, mutta albumilla on myös vanhan Headhunterin tyylistä riffittelyä. Se sai hyvän vastaanoton yhtyeen ihailijoiden keskuudessa. Levy sisältää kaksi cover-kappaletta "18 and Life" (Skid Row) ja "Rapid Fire" (Judas Priest).


title: Headhunter

text: "Parody of Life" on ensimmäinen Headhunterin kappale. Sen ja "Crack Brainedin" sanat oli alun perin kirjoitettu Destruction-yhtyeelle. Kun Schmier erotettiin Destructionista, hän käytti sanoja Headhunterin kappaleisiin. Yhtyeen jokaisen levyn alussa on jokin humoristinen intro-kappale. Vuonna 2007 on julkaistu uudelleen remasteroidut versiot levyistä "Parody of Life", "A Bizarre Gardening Accident" ja "Rebirth". Destruction-yhtyeen levy "Cracked Brain" on julkaistu samana vuonna kuin "Parody of Life". "Parody of Lifen" viimeisen kappaleen "Trapped In Reality" lopussa voi kuulla "My Sharona" -kappaleen introa. Destructionin levy "Cracked Brain" sisältää coverin kappaleesta "My Sharona".


title: Superman (vuoden 1999 videopeli)

text: Superman on vuoden 1999 toukokuussa julkaistu videopeli, joka perustuu televisiosarjaan Teräsmies. Pelin julkaisi Titus Software Nintendo 64:lle. Se tunnetaan myös epävirallisesti nimellä Superman 64. Negatiivisten arvostelujen myötä peliä on kritisoitu olevan yksi huonoimmista peleistä.


title: Superman (vuoden 1999 videopeli)

text: Lex Luthor luo Brainiacin kanssa virtuaalitodellisuuden Metropolisista ja onnistuu ensimmäisenä huijaamaan Lois Lanen ja Jimmy Olsenin, sekä myöhemmin professori Emil Hamiltonin virtuaalimaailmaan. Teräsmiehen on myös mentävä virtuaaliseen Metropolisiin pelastaakseen sinne loukkuun jääneet asukkaat. Hänen täytyy myös selvitä älyä vaativista tehtävistä pysäyttääkseen Luthorin, sekä Brainiacin ja Parasiitin.


title: Wilson Bentley

text: Wilson Bentley (1865-1931) oli yhdysvaltalainen tutkija ja valokuvaaja, joka kuvasi lumihiutaleita mikroskoopilla.


title: Wilson Bentley

text: 1800-luvun välineille lumihiutale oli vaativa kohde, sillä ne ovat pieniä ja lyhytikäisiä. Bentley kiinnitti paljekameran mikroskooppiin, ja onnistui ensimmäisenä saamaan tarkkoja kuvia lumihiutaleista. Hän pyydysti ne jäähdytetyille, mustan sametin peittämille levyille. Bentley kuvasi yli viisituhatta hiutaletta, ja jokainen oli erilainen. Vuonna 1931 hän julkaisi niistä suositun valokuvakirjan.


title: Wilson Bentley

text: Bentley kuvasi myös jään ja veden kaikkia muotoja, kuten pilviä ja sumua. Hän myös tallensi sadepisaroiden kokoja.


title: Shakerit (uskonlahko)

text: Shakerit (, "vapisijat"), joista on suomeksi käytetty myös nimitystä hihhulit, on Englannissa 1700-luvulla muodostunut kristillinen uskonlahko. Se syntyi, kun liikkeen perustajat erosivat kveekareista. Shakers-lahko kukoisti Yhdysvalloissa, ja vuoteen 1826 mennessä oli eri puolilla maata 18 vaurasta shakers-yhdyskuntaa.


title: Shakerit (uskonlahko)

text: Liikkeen hengellinen johtaja oli "äiti" Ann Lee, joka nautti liikkeen sisällä lähestulkoon palvontaa. Äiti Ann Leen katsottiin olevan suorassa yhteydessä Jumalaan, minkä johdosta hän oli shakereiden liikkeen kiistaton johtaja.


title: Shakerit (uskonlahko)

text: Shakerit edellyttivät jäseniltään tiukkaa selibaattia, jota piti noudattaa myös avioliitossa. Shakereiden yhteisöissä jopa vierailevat aviopuolisot sijoitettiin erillisiin huoneisiin.


title: Shakerit (uskonlahko)

text: Shakers-liike oli jyrkkä uskonlahko, joka tunnetaan Kristuksen toiseen tulemiseen uskovien seurana, ja joka oli rutiininomaisesti yhteydessä henkiin. Lahkolaiset uskoivat sukupuolten tasavertaisuuteen, harjoittivat selibaattia ja julistivat rauhanliikettä. He uskoivat pystyvänsä puhumaan tuonpuoleiseen siirtyneiden veljiensä ja tunnettujen kuuluisuuksien, kuten Kolumbuksen kanssa.


title: Shakerit (uskonlahko)

text: Shakers-liikkeen nimitys muodostui siitä, kun seurakunta tanssi iloa puhkuvaa, pyörremäistä ja jalkaa polkevaa tanssia. Lahkolaiset uskoivat tanssiessaan olevansa henkiensä valloissa. Shaker-nimitys (’vapisija, ravistelija’) oli aluksi pilkkanimi, jonka he saivat hurmahenkisten tanssiensa vuoksi, joissa he sanoivat ravistelevansa synnin pois.


title: Shakerit (uskonlahko)

text: Kun liikkeessä ei ollut perheenlisäyksen kautta luonnollista väestönlisäystä tiukan selibaatin takia, liike adoptoi orpolapsia niin kauan, kuin se oli mahdollista USA:n lakien mukaan. 21-vuotiaina nämä saivat päättää, jäisivätkö he vai lähtisivätkö pois yhteisöstä, jos halusivat. Useimmat lähtivät. 1800-luvulla jopa lähes 6 000 jäsenestä koostunut liike on sittemmin kuihtunut melkein olemattomiin. Vuonna 2011 liikkeeseen kuului Yhdysvalloissa enää kolme jäsentä, jotka elävät vanhassa shakeryhteisössä Mainessa.


title: Big Game (albumi)

text: Big Game on White Lion -yhtyeen kolmas studiolevy, ja se julkaistiin 10. elokuuta 1989. Albumin tuotti myös yhtyeen edellisen albumin, "Priden", tuottanut Michael Wagener. Albumi on menestynyt kohtalaisen hyvin ja saanut Allmusicilta pisteiksi 4½/5. Albumin kaikista kappaleista vastaavat laulaja Mike Tramp ja kitaristi Vito Bratta lukuun ottamatta kappaletta ”Radar Love”, joka on coverkappale ja jonka alkuperäinen esittäjä on Golden Earring. "Simpsonit"-televisiosarjassa Homer Simpson on nimennyt ”Radar Loven” yhdeksi lempikappaleistaan, ja White Lionin sekä Grand Funk Railroadin lempiyhtyeikseen.


title: Kathleen Ellis

text: Kathleen ”Kathy” Ellis () on yhdysvaltalainen entinen uimari ja olympiavoittaja. Hän voitti olympiakultaa Tokion kesäolympialaisissa vuonna 1964 4 × 100 metrin vapaauinti- ja sekauintiviesteissä. Ellis ui sekauintiviestijoukkueen vapaauintiosuuden. Samoissa kilpailuissa Ellis saavutti myös pronssimitalit 100 metrin vapaa- ja perhosuinnissa.


title: Kathleen Ellis

text: Ellis edusti uintiurallaan seuratasolla "Riviera Clubia". Hän on 169 senttimetriä pitkä ja painoi aktiiviurallaan 59 kilogrammaa.


title: Mane Attraction

text: Mane Attraction on yhdysvaltalaisen hard rock -yhtye White Lionin neljäs studioalbumi, ja se julkaistiin heinäkuussa 1991. Se ei saanut omaa kiertuetta. Albumin tuottajana toimi Richie Zito.


title: Mane Attraction

text: "Mane Attraction" jäi White Lionin viimeiseksi albumiksi ennen yhtyeen hajoamista vielä samana vuonna. Kahdeksan vuotta myöhemmin yhtye teki paluun pääosin uudella jäsenistöllä ja julkaisi uuden albumin "Remembering White Lion" (1999), joka sisältää monia "Mane Attractionin" kappaleita uudelleenäänitettyinä.


title: Mane Attraction

text: Kaikki kappaleet kirjoittaneet Mike Tramp & Vito Bratta.


title: The Best of White Lion

text: The Best of White Lion on vuonna 1983 perustetun yhdysvaltalaisen hard rock -yhtye White Lionin ensimmäinen kokoelmalevy. Yhtyeen hajotessa vuonna 1991 Michael Wagener, joka oli tuottajana levyillä "Pride" (1987) ja "Big Game" (1989), kasasi jäsenet vielä kerran koolle tekemään kokoelmalevyä, joka omistettiin yhtyeelle. Se on White Lionin toiseksi myydyin julkaisu.


title: Remembering White Lion

text: Remembering White Lion on White Lion -yhtyeen viides studiolevy, ja niin sanottu paluulevy. Se julkaistiin 5. lokakuuta 1999 ja on uudelleenäänitys vuoden 1991 studiolevystä "Mane Attraction". Yhtyeen alkuperäisestä kokoonpanosta levyllä on enää jäljellä Mike Tramp. Tuottajaksi palasi Michael Wagener, joka oli tuottanut White Lionin kanssa aiemmin levyt "Pride" (1987), "Big Game" (1989) ja "The Best of White Lion" (1992). Tramp halusi hänet mukaan, että levylle saataisiin mahdollisimman klassinen soundi. "Mane Attraction" -albumin tuottajaa Richie Zitoa Tramp ei halunnut mukaan, ettei levystä tulisi samanlaista kuin alkuperäisversiosta. Levyllä on myös uusintaversioita yhtyeen muista kappaleista.


title: Itä-Suomen poliisilaitos

text: Itä-Suomen poliisilaitos on alueellinen poliisilaitos, jonka pääpoliisiasema on Kuopiossa. Lisäksi sillä on aluepoliisiasemia Joensuussa ja Mikkelissä. Itä-Suomen poliisilaitos perustettiin 1. tammikuuta 2014.


title: Itä-Suomen poliisilaitos

text: Vuoden 2014 alusta lähtien vuosina 2009–2013 toimineet Pohjois-Savon, Pohjois-Karjalan ja Etelä-Savon poliisilaitokset lakkautettiin ja tilalle perustettiin Itä-Suomen poliisilaitos. Pääpoliisilaitos sijaitsee Kuopiossa.


title: Itä-Suomen poliisilaitos

text: Poliisiasemat sijaitsevat seuraavilla paikkakunnilla:


title: Anthology 83–89

text: Anthology 83–89 on yhdysvaltalaisen hardrockyhtye White Lionin kokoelmalevy, joka julkaistiin vuonna 2004. Albumi sisältää demoja ja ennen julkaisemattomia kappaleita.


title: Anthology 83–89

text: CD 1


title: Anthology 83–89

text: CD 2


title: Alex Pietrangelo

text:
Alexander Pietrangelo (s. 18. tammikuuta 1990 King City, Ontario, Kanada) on kanadalainen jääkiekkopuolustaja, joka pelaa NHL-joukkue St. Louis Bluesissa. Hän on joukkueen ensimmäisen kierroksen varaus vuodelta , jolloin Pietrangelo varattiin neljäntenä pelaajana. Isokoinen Pietrangelo pelaa rightin puolelta.
Pietrangelo oli voittamassa vuonna 2005 Ontarion paikallisen juniorisarjan mestaruutta Toronto Jr. Canadiensin joukkueessa. Hän teki sarjan finaalin voittomaalin Markham Waxersia vastaan. Vuotta myöhemmin OHL-joukkue Mississauga IceDogs varasi Pietrangelon kolmentena pelaajana OHL:n varaustilaisuudessa ja hän siirtyi kaudeksi 2006–2007 joukkueen riveihin. Pietrangelo pelasi siellä hyvän tulokaskauden ja teki 59 runkosarjaottelussa tehot 7+45=52, joilla hän sijoittui IceDogsin sisäisessä syöttöpörssissä toiseksi Michael Swiftin jälkeen ja OHL:n puolustajien syöttöpörssissä viidenneksi. Pietrangelo valittiin kauden päätteeksi OHL:n tulokkaiden tähdistökentälliseen, OHL:n kolmanteen tähdistökentälliseen sekä koko CHL:n tulokkaiden tähdistökentälliseen.


title: Alex Pietrangelo

text: Kaudeksi 2007–2008 IceDogs muutti Niagaraan. Pietrangelo teki OHL:n runkosarjassa 60 ottelussa tehot 13+40=53, jotka jäivät hänen yhden kauden piste-ennätykseksi liigassa. Pietrangelo sijoittui puolustajien pistepörssissä kahdeksanneksi. Hän oli Jordan Foremanin jälkeen IceDogsin toiseksi tehokkain puolustaja ja sijoittui joukkueen sisäisessä pistepörssissä neljänneksi. Kevään 2008 pudotuspeleissä Pietrangelo oli tehoilla 5+4=9 IceDogsin tehokkain puolustaja sekä puolustajien maalipörssin toinen Belleville Bullsin P.K. Subbanin jälkeen. Puolustajien pistepörssissä hän oli neljäs. Pietrangelo valittiin kauden päätteeksi OHL:n kolmanteen tähdistökentälliseen. St. Louis Blues varasi hänet koko varaustilaisuuden neljäntenä pelaajana kesällä 2008.


title: Alex Pietrangelo

text: Pietrangelo teki syyskuussa 2008 tulokassopimuksen St. Louis Bluesin kanssa ja hän sai paikan joukkueesta harjoitusleirin jälkeen. Hän pelasi ensimmäisen NHL-ottelunsa 10. lokakuuta 2008 Nashville Predatorsia vastaan, mutta sai kolme päivää myöhemmin iskun päähänsä joutuessaan New York Rangersin Ryan Hollwegin taklaamaksi. Pietrangelo ei ollut kauan poissa, mutta hänet lähetettiin yhteensä kahdeksan ottelun jälkeen takaisin OHL:ään ja Niagara IceDogsiin. Pietrangelo teki pelaamissaan NHL-otteluissa yhden syöttöpisteen. IceDogsissa hän toimi joukkueensa kapteenina ja teki 36 runkosarjaottelussa tehot 8+21=29, joilla Pietrangelo oli IceDogsin toiseksi tehokkain puolustaja Drew Schiestelin jälkeen. Hänet valittiin kauden päätteeksi jälleen OHL:n kolmanteen tähdistökentälliseen. Keväällä 2009 Pietrangelo palasi St. Louis Bluesin organisaatioon pelatessaan sen farmijoukkue Peoria Rivermenissä, AHL:ssä. Hän pelasi joukkueessa yhden runkosarja- ja seitsemän playoff-ottelua.


title: Alex Pietrangelo

text: Kauden 2009–2010 Pietrangelo aloitti St. louis Bluesissa. Hän pelasi syksyllä 2009 yhdeksän ottelua tehden tehot 1+1=2. Pietrangelo teki NHL-uransa avausmaalin 25. lokakuuta 2009 Dallas Starsin Marty Turcon taakse. Blues lainasi hänet Kanadan käytettäväksi alle 20-vuotiaiden MM-kilpailuihin, joiden jälkeen Pietrangelo siirtyi loppukaudeksi takaisin OHL:ään. Ennen sinne siirtymistään Niagara IceDogs kuitenkin kauppasi hänet Barrie Coltsiin, jossa Pietrangelo teki 25 runkosarjaottelussa otteluihinsa ja pelipaikkaansa nähden hyvät tehot 9+20=29. Kevään 2010 pudotuspeleissä hän teki 17 ottelussa tehot 2+12=14, joilla Pietrangelo oli Coltsin toiseksi tehokkain puolustaja T.J. Brodien jälkeen. Pietrangelo oli kuitenkin joukkueen eniten maaleja tehnyt puolustaja. Kauden aikana OHL:n tähdistöottelussakin pelannut Pietrangelo valittiin jo neljännen kerran peräkkäin OHL:n kolmanteen tähdistökentälliseen.


title: Alex Pietrangelo

text: Kausi 2010–2011 oli Pietrangelon ensimmäinen kokonainen NHL:ssä. Hän teki myös läpimurtonsa liigassa tekemällä 79 runkosarjaottelussa tehot 11+32=43, joilla Pietrangelo oli Bluesin tehokkain puolustaja.


title: Alex Pietrangelo

text: Pietrangelo edusti Kanadaa alle 20-vuotiaiden MM-kilpailuissa vuosina 2009 ja 2010. Vuoden 2009 turnaus päättyi maailmanmestaruuteen ja vuoden 2010 turnaus hopeaan. Pietrangelo toimi jälkimmäisessä turnauksessa Kanadan varakapteenina ja hän oli tehoilla 3+9=12 kisojen tehokkain puolustaja sekä Kanadan toiseksi paras pistemies Taylor Hallin kanssa. Pietrangelo valittiin turnauksen tähdistökentälliseen.


title: Alex Pietrangelo

text: Pietrangelo edusti Kanadaa myös miesten MM-kilpailuissa vuonna 2011. Hän oli tehoilla 2+3=5 joukkueen tehokkain puolustaja, lukemalla +9 turnauksen +/--tilaston voittaja. Pietrangelo valittiin myös turnauksen parhaaksi puolustajaksi.


title: Alex Pietrangelo

text: Alexin setä Frank Pietrangelo on entinen NHL-maalivahti. Hän torjui kausina 1987–1994 Pittsburgh Penguinsin ja Hartford Whalersin joukkueissa.


title: Rocking the USA

text: Rocking the USA on yhdysvaltalaisen hardrockyhtye White Lionin ainut livealbumi. Albumi julkaistiin 8. marraskuuta 2005. Levyllä soittaa kokonaan eri kokoonpano kuin edellisellä studiolevyllä lukuun ottamatta laulaja Mike Trampia.


title: Siperian laakiobasalttipurkaukset

text:
Siperian laakiobasalttipurkaukset tapahtuivat nykyisten ajoitusten mukaan noin 250–251 miljoonaa vuotta sitten pääasiassa Keski- ja Länsi-Siperiassa Uralvuorten ja Lenajoen välillä. Purkausalueen keskus sijaitsi noin 500 kilometriä nykyisestä Norilskin kaupungista eteläkaakkoon.
Nämä purkaukset olivat yksi suurimmista tuliperäisistä tapahtumista maapallon 500 viimeisen miljoonan vuoden aikana. Näitä jättimäisiä, pitkään jatkuneita purkauksia pidetään permikauden lopun joukkotuhon alkuunpanevana syynä. Purkaukset nostivat Maan keskilämpötilaa enintään 5 °C ja kiihdyttivät samalla meriin varastoituneen metaanin purkautumista nostaen keskilämpötilaa lisää noin 5 °C. Tämä ”suuri kuolema” hävitti jopa 99,5 % yksittäisistä eliöistä maapallolla.


title: Siperian laakiobasalttipurkaukset

text: Siperian purkausten luokkaa olevat valtavat laakiobasalttipurkaukset ovat harvinaisia Maan historiassa. Ne liittyvät Maan vaipassa tapahtuviin hitaisiin virtauksiin. Siperian laakiobasalttipurkaukset syntyivät permi-triaskauden rajalla nykytiedon mukaan noin miljoonan vuoden sisään noin 250 miljoonaa vuotta sitten. Purkaukset lienevät alkaneet noin puoli miljoonaa vuotta ennen permikauden loppua.


title: Siperian laakiobasalttipurkaukset

text: Purkaus alkoi, kun Maan vaipassa nousi ylöspäin pluumi, kuuman laavan pylväs. Jotkut väittävät purkauksia valtavan asteroiditörmäyksen aiheuttamiksi. Purkaus puhkaisi joissain kohdin vanhan paksun mannerkuoren, kratonin. Ensin tapahtui valtavia räjähdyspurkauksia, joista tuli tuffia ja ryoliittista laavaa. Sitten Maan kuoren raoista purkautui suuret määrät basalttista laavaa.


title: Siperian laakiobasalttipurkaukset

text: Purkausalue oli Keski-Siperiassa 50–75 pohjoista, 60–120 itäistä pituutta Ob- ja Lenajokien välisellä alueella. Purkauksia tapahtui Jamalilla, Hanti-Mansiassa sekä Krasnojarskin, Sverdlovskin, Tjumenin, Omskin, Tomskin, Nnovosibirskin alueiden ja läntisen Jakutian alueella.


title: Siperian laakiobasalttipurkaukset

text: Purkausalueen keskus oli nykyisen Taimyrin alueen eteläosissa ja Evenkian pohjoisosissa. Siellä on Keski-Siperian ylänkö, joka jakautuu Putoranan, Tunguskan ja Viljuin laakioihin. Basalttista laavaa purkautui myös Pohjois-Siperian alangolla. Keski-Siperian ylänkö on kukkulainen ja vuorinen elue Taimyrin niemimaan eteläpuolella ja Ala-Tunguskan pohjoispuolella oleva harvaan asuttu alue. Purkausalue ulottui etelässä Bratskin seudulle asti Baikaljärjestä pohjoiseen.


title: Siperian laakiobasalttipurkaukset

text: Purkausalueen keskus oli kolmiossa Norilsk-Tura-Hatanga. Se oli suunnilleen Jeniseijoen itäpuolella noin 500 km Norilskista eteläkaakkoon paikassa 90 itäistä pituutta, 55 pohjoista leveyttä Putoranavuorten lähellä. Säilynyt basalttialue on suunnilleen pohjois-eteläsuuntainen noin 1000 km pitkä ja 500 km leveä soikio, jota ympäröi tuffialue ja pienempien purkausalueiden laaja vyöhyke, jonka läpimitta on noin 1500–2000 km. Lännempänä alavalla maalla Obin ja Irtyšin seuduilla oli pienempiä basalttipurkausalueita.


title: Siperian laakiobasalttipurkaukset

text: Siperian laakiobasalttipurkaukset tuottivat arviolta 1–4, jopa 6 miljoonaa kuutiokilometriä laavaa. Laava- ja tuffikerrostumia syntyi Norilskin ja Maymecha-Kotuyn alueilla 3000–3500 metrin paksuudelta, ja kerrostumien maksimipaksuus oli jopa 6500 m. Tunguskan alueella näiden kerrostumien paksuus on vain 100–1400 metriä.


title: Siperian laakiobasalttipurkaukset

text:
Purkausjakson aikana tapahtui yksittäisiä jopa 2000 km³ laavaa pinnalle nostaneita purkauksia. Näin ollen yksittäisten purkausten luokka saattoi olla hyvin valtava, purkausten voima-asteikon yläpäässä. Purkaukset saattoivat olla Toban luokkaa eli VEI 8. Purkaus synnytti Norilsk-Talnahin nikkeli-kupari-palladium-esiintymät. Purkaukset kestivät noin miljoona vuotta.
Purkausten tuhkaa on löydetty kauempaa, Kiinan tuon ajan kerrostumista.


title: Siperian laakiobasalttipurkaukset

text: Purkausten maailmanlaajuinen tuhovaikutus perustui alussa niiden viilentävään vaikutukseen. Myöhemmin purkaukset nostivat kasvihuonekaasuillaan Maan lämpötilan 6 astetta korkeammalle kuin aiemmin. Tällöin uskotaan merenpohjan klatraattien vapauttaneet metaania, joka lämmitti Maata edelleen. Metaani hajosi Maan ilmakehässä hiilidioksidiksi, mikä söi ilmakehän happea ja tappoi monia eläimiä. Hapettomaksi muuttuneet meren rikkibakteerit myrkyttivät merivettä ja ilmaa rikkiyhdisteillä. Purkaukset purkivat myös suoraan fluoriyhdisteitä, jotka ovat eläimille myrkyllisiä.


title: Witchery

text: Witchery on ruotsalainen death/thrash/black metal -yhtye, jonka perusti Satanic Slaughterin entiset jäsenet. Nykyiset jäsenet ovat laulaja Tony Kampner, kitaristit Patrik Jensen ja Rille Rimfält, basisti Sharlee D'Angelo ja rumpali Martin Axenrot. Toistaiseksi bändi on julkaissut 3 täysimittaista albumia ja yhden EP:n.


title: Witchery

text: Witchery perustettiin kun Satanic Slaughter hajosi. Witcheryyn kuului aluksi Jensen (The Haunted) ja Rille Rimfält, laulaja Toxine, rumpali Mique, ja basisti Sharlee D'Angelo (Arch Enemy, Mercyful Fate). Vuonna 1998 he nauhoittivat ja julkaisivat debyyttialbuminsa, "Restless And Dead" Necropolis Recordsin kautta. Myöhemmin samana vuonna Witchery julkaisi "Witchburner"-minialbumin. EP sisälsi 2 omaa ja 4 cover-kappaletta, näyttäen artistien musiikillisia vaikutteita. Vuonna 1999 Witchery lähti U.S.A:n kiertueelle Emperorin ja Borknagarin kanssa. Yhtyeen toinen pitkäsoitto, "Dead, Hot and Ready", julkaistiin vähän myöhemmin, ja Euroopan kiertue aloitettiin. "Symphony For The Devil", bändin kolmas albumi, nauhoitettiin Berno Studiosissa vuonna 2001, samalla studiolla ovat nauhoittaneet mm. Amon Amarth ja Dark Funeral. Levyllä soitti yhtyeen uusi rumpali, Martin "Axe" Axenrot (Opeth, Bloodbath). Witchery palasi kiertämään Pohjois-Amerikkaa myöhemmin samana vuonna The Hauntedin kanssa. He palasivat Berno Studiosiin vuonna 2004, ja nauhoittivat "Don’t Fear The Reaper" -albuminsa, tällä kertaa antoivat miksaamistehtävän Tue Madsenille ja hänen Antfarm Studiosille (The Haunted, Heaven Shall Burn, Himsa). Nauhoittamisen jälkeen yhtye allekirjoitti maailmanlaajuisen levytyssopimuksen Century Median kanssa.


title: 22 asteen rengas

text:
22 asteen rengas on Auringon tai harvemmin Kuun ympärillä näkyvä erittäin yleinen haloilmiö. Nimensä mukaisesti se muodostaa taivaalle ympyrän, jonka keskipisteessä Aurinko/Kuu on ja renkaan säde 22°. Rengas on usein värillinen. Tällöin renkaan sisäreuna on punainen ja keltaisen jälkeen ulkoreunalla on valkoinen vyöhyke. Renkaan sisällä taivas on usein hieman tavallista tummempi.
22 asteen rengas on yleisin haloilmiö. Se syntyy, kun aurinko (tai Kuu) paistaa korkealla ilmassa leijuvan jääkidepilven läpi. Renkaan syntymiseksi pilven jääkiteet voivat olla mielivaltaisissa asennoissa ja useimmista muista haloista poiketen, niissä saa olla ilmakuplia tai muita sulkeumia.


title: 22 asteen rengas

text: Koska myös himmeämpi 46 asteen rengas syntyy samanlaisissa olosuhteissa, se voi esiintyä samanaikaisesti 22 asteen renkaan kanssa. Itse 22 asteen renkaan läheisyydessä taivaalla voi näkyä ainakin sivuaurinkoja tai 22 asteen rengasta sivuavia kaaria.


title: The Definitive Rock Collection

text: The Definitive Rock Collection on yhdysvaltalaisen hardrockyhtye White Lionin kokoelmalevy, joka julkaistiin vuonna 2007. Albumi sisältää demoja, livekappaleita sekä studiokappaleita.


title: Ojankylä

text: Ojankylä voi tarkoittaa seuraavia:


title: Luettelo vähintään viisi maalia yhdessä NHL-ottelussa tehneistä pelaajista

text: Tämä on luettelo pelaajista, jotka ovat tehneet vähintään viisi maalia yhdessä NHL-ottelussa. Vain 45 pelaajaa on onnistunut tässä. Kaikkiaan viisi maalia on saman pelaajan nimiin mennyt NHL-ottelussa 60 kertaa.


text: Pudotuspeleissä on viidesti tehty viisi maalia yhdessä ottelussa. Tässä ovat onnistuneet Newsy Lalonde, Maurice Richard, Darryl Sittler, Reggie Leach ja Mario Lemieux.


text: NHL:n yhden ottelun maaliennätystä pitää hallussaan Quebec Bulldogsissa pelannut Joe Malone, joka on tehnyt seitsemän maalia yhdessä ottelussa. Malonella on eniten viiden maalin otteluita, sillä hän teki viisi maalia kolmesti, ja lisäksi vielä kerran kuusi maalia. Seitsemän pelaajaa on tehnyt kuusi maalia, ja 39 pelaajaa ovat tehneet viisi maalia yhdessä ottelussa. Vain kaksi pelaajaa on tehnyt kuusi maalia vuoden 1967 jälkeen.


text: Wayne Gretzky ja Mario Lemieux tekivät viisi maalia ottelussa neljästi, ja viidellä muullakin pelaajalla on viiden maalin otteluita enemmän kuin yksi. Mario Lemieux on ainoa pelaaja, joka on tehnyt viisi maalia viidellä eri tavalla pelin aikana. Hän teki 31. joulukuuta 1988 maalin tasakentällisillä, ylivoimamaalin, alivoimamaalin, rangaistuslaukausmaalin ja vielä maalin tyhjään maaliin. Viimeksi viisi maalia samassa ottelussa on tehnyt Winnipeg Jetsin Patrik Laine 24. marraskuuta 2018 St. Louis Bluesia vastaan. Se oli ensimmäinen kerta seitsemään vuoteen, kun pelaaja teki viisi maalia yhdessä ottelussa.


title: Kiinteistön kauppa

text: Kiinteistön kauppa on kiinteistöä koskeva kauppa. Suomessa kiinteistön kaupassa noudatetaan sopimusvapaudesta poiketen laissa vahvistettua muotomääräistä kauppatapaa. Kiinteistön kauppa ei ole pätevä, jos muotovaatimuksia ei ole noudatettu. Kiinteistön luovutustoimea, jossa vastikkeen pääosan muodostaa toinen kiinteistö, nimitetään kiinteistön vaihdoksi.


title: Kiinteistön kauppa

text: Joissain maissa miltei kaikki asunnot ovat määräosuuksia koko kiinteistöstä, myös kerros- ja rivitalohuoneistot. Näin on muun muassa Espanjassa ja Virossa.


title: Kiinteistön kauppa

text: Kiinteistökauppa Suomessa perustuu useisiin lakeihin, joista keskeisin on maakaari. Kaupassa edellytetään kaupanvahvistajaa, joka valvoo kaupan muotovaatimuksia. Kiinteistönvälitysliikkeen toimipisteen johtajilta edellytetään keskuskauppakamarille suoritettu laillistetun kiinteistönvälittäjän tutkinto.


title: Kiinteistön kauppa

text: Asuntojen hallintaan oikeuttavien asunto-osakeyhtiöiden osakkeiden kaupan välittäminen ei ole kiinteistön kauppaa, vaikka myös sitä laillistetut kiinteistönvälittäjät ja kiinteistönvälitysliikkeet tekevät. Osakkeet ovat irtaimistoa.


title: Kiinteistön kauppa

text: Muita kiinteistön kauppaan liittyviä lakeja ovat ostajiin ja myyjiin liittyvät lait, joissa määritellään ostajia ja myyjiä sekä näiden toimivaltaisuutta. Tällaisia ovat esimerkiksi lait osakeyhtiöistä, kommandiittiyhtiöistä, avoimista yhtiöistä, säätiöistä, yhdistyksistä sekä holhouksenalaisista tai muuten vajaavaltaisista henkilöistä.


title: Return of the Pride

text: Return of the Pride on yhdysvaltalaisen hardrockyhtye White Lionin kuudes studiolevy. Se julkaistiin 14. maaliskuuta 2008. Alkuperäisestä, maineikkaimmasta kokoonpanosta on jäljellä enää laulaja Mike Tramp. Levy sai kultalevyn marraskuussa 2008. Albumi on yhtyeen vuonna 1987 ilmestyneen "Pride"-albumin jatko-osa. Claus Langeskov erosi yhtyeestä albumin ilmestyttyä.


title: GJ 380

text: GJ 380 on Ison karhun tähdistössä alle 16 valovuoden päässä Maasta sijaitseva pääsarjan tähti, jolla on suhteellisen korkea ominaisliike. Sen kromosfääri on aktiivinen. Siinä esiintyy auringonpilkkuja.


title: Sirokotilot

text: Sirokotilot ("Valloniidae") on pienikokoisten maalla elävien nilviäisten heimo. Kuten kaikki maakeuhkokotilot ne ovat hermafrodiitteja, ja niillä on tappimaisten varsien päässä silmät.


title: Sirokotilot

text: Sirokotilot elävät heinikossa, sammaleen seassa tai kivien alla. Acanthinula-suvun lajeja tavataan myös kuolleiden puunkappaleiden alla.


title: Sirokotilot

text: Euroopassa tavataan 13 sirokotilolajia, joista yksi, Saksassa elävä "Vallonia suevica", on IUCN:n luokituksen mukaan erittäin uhanalainen ja kolme silmälläpidettäviä lajeja.


title: Sirokotilot

text: Suomessa on tavattu viisi sirokotilolajia:


title: Skylab Rescue

text: Apollo Rescue oli suunniteltu avaruuslento, joka oli nopeassa laukaisuvalmiudessa Skylab-lentojen aikaan. Kapseli oli modifioitu versio Apollo-kapselista.


title: Skylab Rescue

text: Jos kapselia olisi käytetty, laukaisussa oli kaksihenkinen miehistö ja tilat kolmelle asemalla olevalle.


title: Skylab Rescue

text: Pelastuslennoille nimetyistä lentäjistä Vance Brand pääsi avaruuteen jo Apollo-Sojuz-lennolla Apollon lentäjänä, ja myöhemmin useilla sukkulalennoilla. Don Lind sen sijaan joutui odottamaan ensilentoaan 11 vuotta. Hän oli sukkulalento STS-51-B:n tehtäväspesialistina vuonna 1985.


title: Skylab Rescue

text: Kapseli on nykyään esillä Kennedyn avaruuskeskuksessa.


title: Taavetti Tenhunen

text: Taavetti Tenhunen () oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä esikuntavääpelinä. Myöhemmin hän otti osaa heimosotiin Itä-Karjalassa pataljoonan komentajana.


title: Taavetti Tenhunen

text: Tenhusen vanhemmat olivat sähkölaitoksen johtaja Pekka Tenhunen ja Hanna Emilia Halonen. Tenhunen kävi neljä luokkaa Iisalmen yhteiskoulua ja Kuopion teollisuuskoulun.


title: Taavetti Tenhunen

text:
Tenhunen työskenteli sähköteknikkona ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 5. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamalta paluun jälkeen 14. toukokuuta 1917 alkaen hänellä todetun sairauden takia pataljoonan täydennysjoukkoon ja laskettiin edelleen siviilitöihin Saksaa. Hän toimi helmikuussa vuonna 1918 pataljoonan kuriirina Berliinin ja Tukholman välillä.
Tenhunen palasi takaisin Suomeen 1. maaliskuuta 1918 ja astui Suomen Valkoiseen armeijaan varavääpeliksi ylennettynä ja hänet sijoitettiin aluksi 5. Jääkärirykmentin 15. jääkäripataljoonan 1. komppaniaan, josta hänet siirrettiin 15. huhtikuuta 1918 alkaen esikuntavääpeliksi 6. Jääkärirykmentin 17. jääkäripataljoonaan. Hän otti sisällissodassa osaa taisteluihin Viipurin ympäristössä.
Tenhunen palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, josta hänet siirrettiin 2. heinäkuuta 1918 Vuoristoprikaatin tiedonantovälineosastoon (myöhemmin tiedonantovälinekomppania) puhelinjoukkueen johtajaksi ja 2. helmikuuta 1921 alkaen joukkueenjohtajaksi Kenttälennätinpataljoonan 4. komppaniaan. Hän toimi myös vuonna 1919 opettajana upseerien tiedonantokursseilla Mikkelissä.


title: Taavetti Tenhunen

text: Armeijasta hän erosi 19. elokuuta 1921 vain pystyäkseen liittymään Vienan Karjalan retkeen, missä hän toimi 27. joulukuuta 1921 – 6. helmikuuta 1922 välisen ajan Karjalan metsäsissirykmentin III pataljoonan komentajana. Sotaretken jälkeen hän toimi Iisalmen suojeluskunnan harjoituspäällikkönä vuosina 1923 – 1926. Myöhemmin hän työskenteli asentajana eri sähköliikkeissä vuoteen 1929 saakka, jolloin hän siirtyi puolustusministeriön sähkölahoratorion palvelukseen ja oli sen palveluksessa vuoteen 1937 saakka. Hänet haudattiin Iisalmeen..


title: Taavetti Tenhunen

text: Hauta oli pitkään unohduksissa Kangaslammen hautausmaalla, kunnes sen sattumalta löysi vuonna 2001 Iisalmen Reserviläiset ry:n silloinen sihteeri. Koska Tenhusen sukulaisia ei enää ole elossa, otti Iisalmen Reserviläiset ry tehtäväkseen pitää huolta haudasta. Haudalle istutetaan kukat joka kesä sekä viedään kynttilä Itsenäisyyspäivänä ja Jouluaattona. Johtokunta tekee kunniakäynnin haudalla vuosittain ennen yhdistyksen kevätkokousta.


title: Endodontidae

text: Endodontidae on ainoastaan Tyynenmeren saarilla elävä pienikokoisten maakotiloiden monilajinen heimo. "Endodontidae"-kotilot ovat hermafrodiitteja, ja niillä on silmät tappimaisten varsien päässä. Lajeja oli aiemmin enemmän, mutta nyt monet ovat kuolleet sukupuuttoon tai käyneet hyvin harvinaisiksi ihmisen saarille tuomien muurahaisten takia.


title: Endodontidae

text: Aiemmin "Endodontidae"-heimon käsite on ollut laajempi, jolloin siihen sisällytettiin myös mm. nykyiset Suomessakin esiintyvät napakotilot ("Discidae"). Tuosta laajemmasta heimosta on käytetty nimeä kierrekotilot.


title: Dead by April

text: Dead by April on Göteborgista kotoisin oleva ruotsalainen yhtye, joka sekoittaa kappaleissaan popmusiikkia, metalcorea, melodista death metallia ja industrialia. Yhtye itse ilmoittaa Myspace-sivuillaan soittavansa popmetallia.


title: Dead by April

text: Dead by April solmi vuonna 2009 sopimuksen levy-yhtiö Universal Musicin kanssa. Dead by April palkittiin ”The Best Newcomer 2008” -palkinnolla vuoden 2009 alussa. 6. maaliskuuta 2009 yhtye julkaisi ensimmäisen singlensä ”Losing You”, ja kyseisestä kappaleesta julkaistiin myöhemmin musiikkivideo.


title: Dead by April

text: Yhtye julkaisi ensimmäisen täysmittaisen albuminsa 13. toukokuuta 2009. Universal Musicin kautta julkaistu albumi kantaa nimeä "Dead by April".


title: Dead by April

text: Dead by April ilmoitti uuden albuminsa "Incomparable" julkaisupäiväksi 21. syyskuuta. Kahta päivää ennen julkaisua yhtye julkaisi toisen singlen nimeltä ”Calling”. "Incomparable" levisi vahingossa internetiin jo 3. syyskuuta 2011, vaikka yhtye aikoi julkaista sen vasta 21. syyskuuta.


title: Dead by April

text: 18. maaliskuuta 2013 Dead By April ilmoitti vokalisti Jimmie Strimmelin eronneen. Zandro Santiago erosi yhtyeestä 9. marraskuuta 2014.


title: Nenän kaivaminen

text: Nenän kaivaminen on sormin tapahtuvaa kuivuneen rään tai muun lian kaivamista sieraimista. Varsinkin lapset yleensä myös syövät nenästään kaivamansa rään. Liiallinen nenän kaivaminen saattaa johtaa nenäverenvuotoon. Pakko-oireiseksi häiriöksi kehittynyt nenän kaivaminen eli rhinotillexomania johtaa pahempiin vaurioihin, kuten tulehduksiin. WHO määrittelee ICD-10 tautiluokittelussaan nenän kaivamisen "muuksi tavallisesti lapsuus- tai nuoruusiässä alkavaksi toiminto- ja tunnehäiriöksi" (F98.8).


title: Nenän kaivaminen

text: Nenän kaivua sosiaalisissa tilanteissa pidetään monissa kulttuureissa paheksuttavana käytöksenä. Toisaalta sitä saatetaan muiden paheksuttavina pidettyjen tapojen kuten piereskelyn tapaan pitää myös humoristisena.


title: Nenän kaivaminen

text: Keuhkosairausopin asiantuntija Friedrich Bischingerin mukaan nenän kaivaminen ja rään syöminen on hyväksi immuunijärjestelmälle.